Ovo Je Prvi Grad Potpuno Pokriven 5G Mrežom - Travnik\nKineski grad Shenzhen, prvi je grad u Kini koji je kompletno pokriven 5G mrežom i to metodom “nezavisnog umrežavanja”, izjavio je gradonačelnik grada Chen Rugui.\nChen je na press konferenciji izjavio da je grad završio sa zacrtanim ciljem iz 2019. godine. Cilj je bio izgradnja 45.000 5G baznih stanica do kraja kolovoza 2020. godine, kako bi se potpuno osiguralo uspostavljanje 5G gradske mreže.\nGrad Shenzhen trenutno ima više od 46.000 5G baznih stanica, što je gustoća stanica za koju se vjeruje da je najveća na svijetu, priopćila je gradska služba za industriju i informacijske tehnologije, a prenosi Global Times.\nSljedeći korak je poticanje razvoja 5G industrije, tako da će se izgraditi cjeloviti 5G ekosustav i postići proboj u 5G tehnologijama.\nShenzhen je tehnološki centar Kine, a smješten je na jugu kineske provincije Guangdong, u kojoj se nalazi mnoštvo kineskih start-up tvrtki i tehnoloških giganta kao što su Huawei i Tencent.


Osumnjičeni za saobraćajku nudio novac za preuzimanje krivice\nIzvor: RTS, 24.Nov.2019, 19:02\nVozač "golfa 5" priznao je da je 21. novembra na pešačkom prelazu automobilom udario 16-godišnju devojku, koja je zadobila povrede opasne po život.\nA. B. (30) je priznao je i da je pobegao sa lica mesta, ali se pravda da se posle vratio, ali da nije nikoga našao.\nNakon saslušanja, tužilaštvo je predložilo da mu se odredi pritvor, jer je ranije osuđivan, prekršajno kažnjavan, a sud je taj >> Pročitaj celu vest na sajtu RTS << predlog usvojio, rekao je Tanjugu portparol tužilaštva Ivan Marković.\nBlagojeviću je određen pritvor do 30 dana.\nOn se se tereti da je izvršio krivična dela: teško delo protiv bezbednosti javnog saobraćaja i nepružanje pomoći licu povređenom u saobraćajnoj nezgodi.\nU svojoj odbrani naveo i da mu je drugi muškarac ponudio da za 2.000 evra preuzme krivicu za saobraćajku na sebe, ali je, kako se sumnja, ponuda išla u obrnutom smeru, jer je drugi muškarac sve priznao u policiji.\nZgazio devojčicu i pobegao: Osumnjičeni sa saobraćajku nudio novac za preuzimanje krivice\nVozač “golfa 5” Aleksandar Blagojević priznao je danas na saslušanju u Trećem osnovnom tužilaštvu da je 21. novembra na pešačkom prelazu automobilom udario 16. godišnju devojku, koja je zadobila povrede opasne po život Vozač “golfa 5” Aleksandar Blagojević priznao...


Sestre KALAJDŽIĆ prve reprezentativke SRBIJE iz Bijeljine nakon 15 godina :: Dešavanja u Bijeljini ::\n27. May 2022. / 23:42\nSestre KALAJDŽIĆ prve reprezentativke SRBIJE iz Bijeljine nakon 15 godina\nSara i Dajana Kalajdžić\nSestre Sara i Dajana Kalajdžić pozvane su u reprezentaciju Srbije za nastup na predstojećem Balkanskom šampionatu u slovenskim Brežicama.\nŠampionat se održava između 5. i 8. decembra u organizaciji Balkanske karate federacije (KFB) i Karate saveza Slovenije (KSZ) za kadete, juniore i mlađe seniore u muškoj i ženskoj konkurenciji.\nOno što je još važno napomenuti jeste ekipni dio u kojem je Dajana dobila povjerenje selektora pa se nalazi na spisku ženske seniorske ekipe Srbije, navodi se u saopštenju KK UNSU iz Bijeljine.\n’’Posle petnaestak godina Bijeljina ponovo ima karatiste u sastavu reprezentacije Srbije na što smo svi jako ponosni! Kao njihov trener mogu da kažem da su obe svojim dugogodišnjim radom, velikim odricanjem ali i trenutnim kvalitetom potpuno zaslužile ovaj poziv! Izboriti se za mjesto u bilo kojoj reprezentaciji je zaista san svakog sportiste i potreban je veliki napor, mnogo odricanja da bi se ostvarili rezultati koji nekog sportistu kandiduju za takav status.\nKao članice KK UNSU i jedna i druga iza sebe imaju odlične rezultate. Predhodnih godina bile su stalne ili povremene članice reprezentacije Bosne i Hercegovine, a od ove godine, na njihovu želju, uz sve ispunjene uslove registrovane su u Srbiji za Karate klub "Borac" iz Čačka i tako stekle pravo nastupa u sistemu Karate federacije Srbije (KFS). Posle samo tri mjeseca rezultati i kvalitet su prepoznati i evo danas na našu radost možemo da podijelimo ovu vijest, ali i da kažemo da imamo reprezentativce u dve zemlje što je još jedna potvrda kvalitetnog i planskog rada u našem klubu’’, rekao je trener Goran Ivković.


Nova godina 2019 - Doček Nove Godine 2019 - Rapsody travel\nUkoliko razmišljate o dočeku nove godine, gde biste je proveli, koje biste lokacije posetili, kako bi izgledala vaša najluđa noć u godini, na pravom ste mestu da dobijete odgovore na ta pitanja. Nova godina je dan kada ćete moći da uživate u čarobnim i neverovatnim trenucima koje ovaj period godine za sobom nosi. Zimski praznični period je nešto najlepše što se dešava tokom zime, i bilo bi jako pogrešno ne izvući maksimum iz njega, ne dozvoliti sebi da osetite pravu magiju novogodišnje noći.\nKrakov & Prag RASPRODATO\nDoček nove godine u evropskim gradovima je nešto što nikako ne smete propustiti. Počev od Vroclava, Krakova, Praga, preko Bukurešta, Berlina i Minhena do Milana i Rima, osetićete čari novogodišnjeg provoda u svakom od ovih gradova.\nPored toga što ćete imati priliku da partijate do zore, moći ćete da posetite najuzbudljivije delove ovih gradova, kulturne i monumentalne delove, građevine koje oduzimaju dah, a i upoznaćete se sa novim kulturama i njihovim načinom proslave novogodišnjih praznika.\nNova godina svakako vam sada zvuči dovoljno daleko, međutim, vreme prolazi neverovatnom brzinom, i ako ne rezervišete na vreme vaše putovanje, propustićete priliku koju ćete prepričavati godinama.\nZamisli želju u novogodišnjoj noći uz Rapsody.\nPored zabavnog karaktera putovanja po kome smo poznati, nudimo i priliku da uživate u raznovrsnim izletima koji su vezani za informativni i turistički deo puta. Naučićete nešto novo i provešćete se kao nikada do sada.\nNova godina uz Rapsody je iskustvo koje se godinama prepričava!


Vodič kroz svet skrivenih dragulja na 15. Noći muzeja - www.lobi-info.rs\nMarija K. 17. maja 2018., 13:04 3.6k Views\nMuzej srpskog lekarskog društva ove godine za sve ljubitelje medicine priprema neobičnu izložbu koja se bavi terapijskim ispuštanjem krvi – od istorijskih početaka ove terapije koja je imala važnu ulogu pri lečenju pacijenata do današnjih brojnih tretmana estetske prirode.\nKulturni centar Baraka kroz multimedijalnu izložbu posvećenu čuvenom reditelju crnog talasa Živojinu Žiki Pavloviću, predstaviće brojne lične predmete reditelja, sekvence iz filma, originalne filmske plakate. Kroz priču o njegovom filmu „Buđenje pacova“ posetioci će moći da se upoznaju sa neverovatnim duhom i talentom koji su ga krasili, da ali i da vide statuu Zlatnog medveda, kojom je ovaj film nagradjen 1967. godine u Berlinu.\nPosetioci zainteresovani za orijentalno putovanje Dorćolom trebalo bi da se zaustave i kod Šejh mustafinog turbeta, koje će u Noći muzeja pričati priču o Beogradu s kraja XVI veka.\nInteraktivne radionice ikonopisa, freskopisa, enkaustike, vajanja, mozaika, restauracije i konzervacije, biće organizovane u Visokoj školi Srpske Pravoslavne crkve za umetnost i konservaciju. Stranice svetske istorije koje su ispisane u Beogradu listaće se u Beogradskoj nadbiskupiji i njenom zdanju zagrađenom s kraja XIX veka koje je na zanimljiv način bilo povezano za nekim od najznačajnijih istorijskih događaja.\nU neposrednoj blizini Narodne Biblioteke Srbije, gde će se kroz uspomene i grafički dizajn ali i druženje sa Miodragom Batom Kneževićem predstaviti najvažniji radovi tokom karijereovog umetnika, Republički hidrometeorološki zavod obeležiće 170 godina od početka svakodnevnih meteoroloških merenja uz originalna dokumenta iz XIX veka, a najradoznaliji posetioci moći će da istraže meteorološke podatke izmerene na 28 glavnih meteoroloških stanica u Srbiji.\nMuzej vazduhoplovstva prikazaće niz zanimljivih letelica nastalih u jugoslovenskim fabrikama koje je usled zategnutih odnosa Istoka i Zapada neobičnim spletom okolnosti proguato vrtlog istorije. Sa proširenom postavkom šarmantnih dvotočkaša, Vespa Muzej Srbija provozaće sve posetioce kroz brojne priče koje se vezuju za ovo omiljeno gradsko prevozno sredstvo i svojevrsnu ikonu stila.\nRuski dom prikazaće dela slikara Vasilija Polenova, jednog od najznačajnijih pojava u ruskom slikarstvu iz druge polovine XIX veka , moći ćete da pogledate i radove njegove majke Marije koja je tako uspešno sinu prenela ljubav prema slikarstvu, a specijalno za ovu noć, prava muzička poslastica očekuje i sve ljubitelje muzike, koncertom Gudača Svetog Đorđa.\nSkeleti stanovnika nekadašnje rimske metropole i vojnog logora na Dunavu prvi put će izaći iz Viminacijuma i preseliće se specijalno za Noć muzeja u Muzej anatomije čoveka pri Institutu za anatomiju Medicinskog fakulteta u Beogradu.\nPrvi put u ovoj majskoj noći, vrata će otvoriti i Muzej Jovana Cvijića,čija unutrašnja dekoracija predstavlja najkompletnije sačuvan enterijer urađen u stilu secesije u Beogradu, kada će biti predstavljena i izložba „Secesija – sloboda stvaranja“, ali i izložba o sladoledu uz degustaciju omiljene postlastice beograđana.\nU muzeju Afričke umetnosti posetioci će moći da se upoznaju sa prizorima iz uzbudljive afričke prošlosti i najlepšim primerima zapadnoafričkih maski i skulptura.\nUlaznice za sva dešavanja u Noći muzeja mogu da se kupe po ceni od 450 RSD. Uz podršku Sekretarijata za saobraćaj, karta Noći muzeja važiće i kao karta na svim linijama javnog prevoza 19. maja od 16 časova pa sve do ponoći. Uz saradnju sa UŠĆE Shopping Centrom, tokom 20. i 21. maja pokazana ulaznica za Noć muzeja doneće kupcima specijalne popuste u brojnim radnjama.\nPrethodna objava Posle skoro pola veka hala „Pionir“ i dalje nelegalna\nSledeća objava Društvo za književnost i pitu od krompira sa Gernsija od danas u bioskopima\nTvrdnje da je dimnjak u Kotežu pao na dete pokazale se kao netačne\nKoliko je pametno navodnjavati bašte iz kanala na levoj obali?


BiH bi mogla ostati bez novca iz EU\nEvropska komsija planirala je da BiH dodijeli više od 210 miliona eura financijske pomoći za ovu i narednu godinu u skladu s Pretpristupnim instrumentom (IPA).\nJedini uslov da se dobije taj novac je postizanje saglasnosti o projektima koji će se finansirati. Međutim, saglasnost do sada nije postignuta za najvažnije oblasti: pravosuđe, transport i energetika.\nKomesar za proširenje Evropske komisije Štefan Füle upozorio je da bez ove tri oblasti lista projekata neće biti kompletna, što je zaprijetilo da BiH ostane „praznih ruku“, odnosno da ne dobije bespovratna novčana sredstava.\nKako je obavijestila Direkcija za evropske integracije BiH, do sada je usaglašeno 16 projekata. Međutim, za ključne iz oblasti pravosuđa, transporta i energetike, koji nače nose gotovo polovica od ukupne sume novca ili 100 miliona eura, dogovor nije postignut.\n„To su uglavnom projekti tehničke pomoći i oni su zaista u iznosima značajno manjim od, recimo, pravde i transporta. Takođe moram reći da su oblasti u kojima je postignuta saglasnost npr. oblasti javnih nabavki, statistike, pranja novca, oporezivanja, carina itd., ali treba učiniti napor da se usaglase i preostale oblasti“, kazala je Direktorica Direkcije za evropske integracije Nevenka Savić.\nZa sada niko ne želi govoriti o tome gdje je zapelo. Nadležni ostaju pri formulaciji da nije postignuta saglasnost u radnim grupama. Mehmed Bradarić, član Komisije za evropske integracije, smatra da protivljenje dolazi iz RS s obzirom da se radi o novcu namijenjenom podršci pravosudnim institucijama BiH.\n„Svaki projekat koji je usmjeren na jačanje bh. institucija nije dobro došao u RS. Za ovu turu sredstva se planiraju za pravdu, promet i energetiku. Naravno, to su uglavnom državne nadležnosti, i ukoliko ne bude nekakvog političkog dogovora, političke saglasnosti, mislim da će opet ova sredstva, ovi projekti doći u pitanje“, rekao je Bradarić.\nVesna Krstović Spremo, takođe iz Komisije za evropske integracije, naglašava da je pitanje koordinacije u složenom ustavnom uređenju BiH najvažnija.\n„Samo malo bolja koordinacija koja mora uvažiti i političku i svaku drugu realnost u BiH“, ističe ona.\nNeophodno usaglašavanje prijedloga\nKrajnje je vrijeme da BiH dobije program integrisanja, tj. Nacionalni program evropskih integracija, kako se naziva u zemljama regiona, ističe Borislav Borenović, poslanik Narodne skupštine RS.\n„Puno posla je pred nama, jer je najveći problem tumačenja određenih nadležnosti. Zato je veoma bitno da što prije dobijemo program integrisanja, koji treba da urade Direkcija za evropske integracije i Savjet ministara, kako bi se definisalo šta to treba da se usklađuje i na kojem nivou vlasti“, rekao je Borenović.\nPošle godine, kada takođe nije postignuta saglasnost o projektima, odlučivanje je premješteno u političke partije, što nije dobro, upozorava Lejla Kablar, direktorica nevladine organizacije Vanjsko politička inicijativa.\n„Jer se do izmjene konačnog paketa projekata došlo dogovorom političkih lidera i stranaka, umjesto koristeći tijela i mehanizme koji su uspostavljeni za programiranje i planiranje IPA sredstava. Ukoliko se ovo nastavi i ukoliko postane praksa, to stvara izuzetno loš i potencijalno opasan presedan za buduće procese planiranja i programiranja sredstava iz IPA fondova“, istakla je Kablar.\nGlasnogovornik Delegacije u BiH Andy McGuffie poručuje:\n“Mora postojati konsensus za cijeli program, odnosno za sve projekte koje će finansirati Evropska unija. Ponovo naglašavamo da BiH mora govoriti jednim glasom i da su evropske integracije zajednički proces. IPA program za 2012. i 2013. godinu mora imati punu saglasnost u državi.“\n„Mislim da je jasno iz pisma komesara Fülea gdje se tačno kaže da bez ove tri važne oblasti lista neće biti kompletna, da je to u svakom smislu i stav EU. Moraćemo izaći sa usaglašenim prijedlozima, inače se bojim da ne dođe do propuštanja prilike da se ova sredstva iskoriste“, kaže Nevenka Savić.\nU Direkciji takođe kažu da su iscrpljenje mogućnosti dogovora u radnim grupama, zbog čega je preporučeno da se usaglašavanje podigne na “visoki politički nivo”.\nPrva pilika biće u četvrtak na sjednici Vijeća ministara, koje će razmatrati informaciju o procesu programiranja novca iz IPA fondova 2012. - 2013. godina.


Poslanici SDS-a su ranije kazali da neće glasati za ovakve zaključke. Lider ove stranke je bio veoma izričit u stavu da je ovo pitanje bezrazložno povučeno i da Milorad Dodik pokušava otkloniti svoje strahove.\nDodik je, s druge strane, insistirao na tome da je Međunarodna fondacija za izborne sisteme američka institucija i da je po Republiku Srpsku pogubno strano miješanje u izborni proces.\nČinjenica da ova organizacija u BiH postoji godinama i da je i SNSD do sada sarađivao sa njima je većinski ignorisana, jedini na koji su to pokušali ukazati su opozicioni političari poput Mirka Šarovića i Branislava Borenovića.\nŠarović je ukazao poslanicima i javnosti da je Dodik taj koji je odgovoran za izborne krađe, a ne ova organizacija, a prisjetio se i Dodikove metode kupovine poslanika nakon izbora. Na sve ovo član Predsjedništva BiH iz RS-a mu je odgovorio psovkom.\nTokom sjednice je u nekoliko navrata došlo do rasprave koju je bilo teže kontrolisati. Dok je Dodik govorio o tome da upravo SNSD bude pokraden na izborima dobio je ironični aplauz od opozicije, a Nebojša Vukanović mu se nekoliko puta ubacivao u riječi, pretežno vidno izrevoltiran Dodikovim suptilnim i direktnim vrijeđanjem prisutnih.


U Republici Srpskoj 19 novih slučajeva zaraze virusom korona - Opcija\nU Republici Srpskoj 19 novih slučajeva zaraze virusom korona\n10-05-2020 Društvo, Pocetna, Vijesti\nU Republici Srpskoj do sada je na novi virus korona (SARS-CoV-2) testirano ukupno 17.720 osoba. U Univerzitetskom kliničkom centru Republike Srpske ukupno se liječi 136 osoba sa potvrđenim prisustvom ili sumnjom na prisustvo korona virusa. Na Odjeljenju COVID 19 hospitalizovana su 42 pacijenata teže kliničke slike, dok su u izolaciji tri pacijenata.\nKada su u pitanju objekti za izolaciju u kojima se nalaze osobe kod kojih je potvrđen test na novi virus korona, a nemaju simptome COVID-a 19, u Studentskom centru „Nikola Tesla“ u Banjaluci nalaze se 201 osoba, i po dvije osobe u Studentskom domu u Trebinju i Domu učenika u Bijeljini. U objektima za izolaciju u Zvorniku, Istočnom Sarajevu, Palama i Foči nema smještenih osoba.\nU Republici Srpskoj pod zdravstvenim nadzorom trenutno je 4.03 osoba, a nadzor je završen kod 25.342 osobe.


Skupština nije izglasala promene Zakona o izborima\nSkupština Kosova nije po ubrzanoj proceduri usvojila vladin predlog o izmeni i dopuni Zakona o opštim izborima, pa će izmene zakona biti sprovedene redovnom procedurom.\nVlada je prethodno odobrila izmene zakona, a premijer Aljbin Kurti objasnio je da se promenama, omogućava sunarodnicima koji žive u dijaspori da mogu da glasaju u ambasadama i konzulatima dotičnih zemalja, počev od sledećih izbora.\n"DSK je bio konstruktivan u odnosu prema izboru predsednika Kosova. Ovom akcijom koju je Kurti danas uradio želi da stvori političku nestabilnost", ocenio je predsednik DSK-a.\n"Ako se tako nešto ne dogodi, Kurti želi izbore i institucionalnu krizu na Kosovu. Prvo tražimo da se povuče ovaj Nacrt zakona. Ako se ovaj zakon ne povuče, onda će Kurti poslati zemlju na izbore", podvukao je Abidžiku.\n17.10.2021 Stojanović: Izborni rezultat u Gračanici je posledica obećanja, pritisaka i ucena (1392)\n17.10.2021 Srpska lista: Pobeda u 10 opština, bez ZSO neće biti kosovskih institucija (780)


Da li su ovo novi dresovi Arsenala? - Sportske.net\nDa li su ovo novi dresovi Arsenala?\nNovi dresovi za nove uspehe tima sa "Emirejtsa"?\nKako prenose engleski mediji, Arsenal je već spremio nove komplete za sledeću sezonu.\nUkoliko "Tobdžije" opet uspeju da završe sezonu među prva četiri u PL, a pritom i da odbrane trofej u FA kupu, biće to sezona nalik prethodnoj, kada su se navijači Arsenala radovali trofeju posle više godina posta.\nIpak, izgleda da se spremaju promene, ali ne u igračkom kadru, već u odevnim kombinacijama Vengerove čete.\nArsenal, od ove sezone, odblači nemačka "Puma", nakon dugogodišnje saradnje londonskog tima sa američkom robnom markom "Nike". Za sledeću 2015/2016 na "Emirejtsu" planiraju da nastave saradnju sa renomiranim nemačkim brendom, a da li će im nova kombinacija doneti i veće uspehe, ostaje da se vidi.


Danas je Miholjdan - neobičan dan! (VIDEO) - Zanimljivosti - Ostalo - Vesti - Svet Plus\n09:43 12. OKT 2018.\nPravoslavci danas obeležavaju praznik Svetog Kirjaka, u narodu poznati i kao Miholjdan, a za razliku od mnogih drugih crkvenih praznika, narod kaže da na današnji dan treba raditi, niti se venčavati. Običaj verovatno potiče iz vremena kada su se početkom oktobra obavljali poslednji poljoprivredni radovi pred početak zime.\nOvaj dan se naziva i mišji dan, zbog verovanja da će miševi i ostale poljske životinje danas uginuti ako do sada nisu opremile svoja skloništa hranom za zimski period. U Boki Kotorskoj, Miholjdan zovu još i gospodski praznik, jer su ga slavile čuvene pomorske porodice tog kraja, a mornari na ovaj dan nikada nisu isplovljavali na more kako ne bi uvredili sveca.\nVerovanje kaže da su ljudi rođeni na ovaj praznik izuzetno nadareni i da im je predodređena velika sreća u životu. Postoji verovanje da će, ukoliko vreme na početku oktobra bude lepo, zima biti hladna.


Potpredsednica SAD Kamala Haris u Beloj kući\n"Potpredsednica Haris i predsednik Makron su naglasili potrebu za bliskom bilateralnom i multilateralnom saradnjom u rešavanju Kovid krize, klimatskih promena i podršci demokratiji kod kuće i širom sveta", piše u saopštenju.\nOvo je bio drugi razgovor Haris sa Makronom, ali i znak da bi potpredsednica mogla da vodi spoljnu politiku u Bajdenovoj administraciji. Ranije je razgovarala i sa kanadskim premijerom Džastinom Trudoom.\nHaris i Makron su se usaglasili da sarađuju na smirivanju situacije na Bliskom istoku i u Africi. Američka potpredsednica je pohvalila francuskog predsednika za liderstvo u oblasti jednakosti polova, kao i za doprinos Francuske misiji NASA-e na Marsu.\nOtkako je na vlast došao Džo Bajden, nova administacija nastoji da obnovi veze sa starim saveznicima u rešavanju globalnih pitanja, što je prekid u odnosu na praksu Donalda Trampa koji je zastupao politiku "Amerika prvo".


Uprkos snegu situacija stabilna – PodrinjeINFO\nUprkos snegu situacija stabilna\n1728 Views January 17, 2017 No Comments\tPodrinje PodrinjeINFO\nShodno upozorenju Odeljenja za vanredne situacije u Šapcu i najave Republičkog hidrometeorološkog zavoda da se do 22. januara na teritoriji cele Srbije očekuju velike snežne padavine, niske temperature, ledeni dani, jak vetar, uvećanje snežnog pokrivača do 30 centimetara, održano je zasedanje Gradskog štaba za vanredne situacije u Loznici.\nKomandant štaba, gradonačelnik Vidoje Petrović je doneo rešenje o formiranju sedam radnih grupa čiji je zadatak da se aktiviraju svi štabovi u mesnim zajednicama Loznice radi procene sopstvenih mogućnosti i reagovanja u slučaju vanredne situacije. Svim subjektima koji su zaduženi za zaštitu i spasavanje ljudi i imovine, zatim snabdevanje gorivom, mehanizacijom i životnim namirnicama naložena je pripravnost a preduzimaju se i druge preventivne i operativne mere kako bi se obezbedili osnovni uslovi za život i rad građana.\nSvaka radna grupa, u čijem sastavu su, pored članova štaba i predsednici saveta mesnih zajednica, biće neprekidno na terenu, prikupljati informacije i obaveštavati gradski štab za vanredne situacije. Direktori javnih preduzeća Grad, Toplana, Vodovod i kanalizacija, Naš dom i Elektrodistribucija u Loznici zaduženi su za potrebne intervencije prema uputstvima Gradskog štaba. Veća budnost očekuje se od gradske organizacije Crvenog krsta, Centra za socijalni rad, stručnih službi mesnih zajednica, zdravstvenih ustanova – Doma zdravlja i Opšte bolnice.\nPoseban značaj Gradski štab za vanredne situacije pridaje preventivnim merama na redovnom snabdevanju grada električnom energijom, vodom i grejanjem kao i radu inspekcijskih službi na uklanjanju leda sa staza, ledenica sa zgrada i opšte bezbednosti građana na svakom mestu.\nŽenski fudbalski klub Loznica\nSrpsko pismo u Čajetini\nSocijalisti vredno rade\nPalo stablo hrasta, srećom bez posledica


Pripadnici Ministarstva unutrašnjih poslova Tuzlanskog kantona (MUP TK) danas su izvršili pretrese na 25 lokacija na području Tuzle, Kalesije, Srebrenika i Lukavca. Uhapšeno je 13 osoba kod kojih su pronađene određene količine opojne droge i municije.\nPortparol Uprave policije MUP-a TK Amra Kapidžić kazala je da su službenici Odsjeka za borbu protiv zloupotrebe opojnih droga Uprave policije MUP-a TK pretrese izvršili nakon višemjesečne istrage i u saradnji sa službenicima drugih organizacionih jedinica, a po narebi Kantonalnog suda u Tuzli.\n“Ovom prilikom su pronašli i oduzeli određenu količinu materije koja svojim izgledom asocira na opojnu drogu, veći broj mobilnih telefona, sim kartica, vatreno oružje, veću količinu duhana kao i druge predmete koji mogu poslužiti kao dokaz u kasnijem postupku”, izjavila je Kapidžić.\nUhapšeni će sutra biti predati u nadležnost kantonalnog Tužilaštva TK zbog postojanja osnova sumnje da su počinili krivično djelo neovlaštena proizvodnja i stavljanje u promet opojnih droga.\nTags\t#hapšenje\t#MUP TK\nTrka za Veliku nagradu Turske otkazana zbog pandemije\nŠeranić i Gudeljević: Obezbijediti adekvatne i priznate “Kovid potvrde”\nSport + [14.05.2021.]\nU Crnoj Gori preminulo pet osoba, još 84 novozaraženo\nUEFA objavila službenu himnu za EURO 2020 “We Are The People”


Svečano otvaranje "Kule Nebojša" 29. aprila – Nadlanu.com\nSvečano otvaranje "Kule Nebojša" 29. aprila\nBEOGRAD, 27. aprila 2011. (Beta) - Predsednici Srbije i Grčke, Boris Tadić i Karolos Papuljas, svečeno će u petak, 29. aprila otvoriti "Kulu Nebojšu", najobimniji i najzahtevniji projekat u oblasti očuvanja i zaštite kulturnog nasleđa u Srbiji.\nOtvaranju "Kule Nebojše" na Donjem gradu Beogradske tvrđave prisustvovaće i gradonačelnik Beograda Dragan Đilas, ambasador Grčke u Beogradu Dimostenis Stoidis i brojne druge zvanice, saopšteno je iz Uprave grada Beograda.\nRadove koji su počeli 2009. godine, pored Beograda i Javnog preduzeća "Beogradska tvrđava", finansirala je i grčka vlada sa 1,3 miliona evra.\nKako se navodi na sajtu preduzeća "Beogradska tvrđava", projekat revitalizacije, konzervacije i ponovne upotrebe "Kule Nebojše" najobimniji je i najzahtevniji projekat iz oblasti očuvanja i zaštite kulturne baštine ikada rađen u Srbiji.\nStalnu izložbenu postavku na četiri nivoa u "Kuli Nebojši" posetioci će moći da pogledaju svakog dana od 10.00 do 18.00, a cena pojedinačne ulaznice biće 300 dinara.


Pet dana sa medijima i o medijima – Beogradski sajam\nDrugi Sajam medija, komunikacija i marketinga – “Media market” biće održan od 26. do 30. oktobra u hali 3 Beogradskog sajma. Ova jedinstvena manifestacija u regionu okupiće naše najveće izdavače dnevnih novina i magazina, novinarska udruženja i agencije, internetska, specijalizovana i regionalna izdanja, kao i druge organizacije iz oblasti medija i tržišnih komunikacija.\nZanimljivim konceptom, bogatom ponudom i atraktivnim izgledom, priredba je već u prvoj godini postojanja opravdala očekivanja izlagača i posetilaca. Veliki odziv medija i brojka od preko 140 hiljada posetilaca to nedvosmisleno potvrđuju.\nI ove godine Media market će biti svojevrsna berza informacija iz medijskog biznisa i mesto za razmenu ideja, uspostavljanje saradnje i pokretanje novih projekata. Istovremeno, to će biti prilika da se mediji i medijski profesionalci, a pre svega urednici i novinari, predstave i direktno susretnu sa svojim aktuelnim i potencijalnim čitaocima, gledaocima, slušaocima, odnosno, pratiocima.\nTokom pet sajamskih dana publiku očekuje niz raznovrsnih dešavanja na štandovima izlagača. Biće predstavljanja poznatih i novih izdanja, atraktivnih gostiju i promocija, nagradnih igara i drugih aktivacija. Za ljude iz medijske sfere i ostale zainteresovane pripremljeni su značajni i zanimljivi paneli i predavanja.\nPanelisti, urednici i novinari naših najpoznatijih medija i medijski stručnjaci razmeniće mišljenja na teme kao što su “print nije mrtav”, “zašto su tabloidi pobedili” ili “kako internet utiče na štampane medije”. Razgovaraće se i o “botovima”, “rok muzici u domaćim medijima”, “ulozi kolumne i komentara u novinarstvu” i nizu drugih novinarskih i medijskih tema.\nSajam medija ima isto radno vreme kao Sajam knjiga, sajmovi Zvonce i Učila i za sve priredbe važi jedinstvena ulaznica.


DODIK: Pokrenuću pitanje vitalnog interesa o Kosovu, Srpska ne smatra da KiM zaslužuje da bude nezavisna država\nVOZAČ DARKO POSTAO HIT: Sleteo sa puta, ali je sve objasnio na nemačkom 8\t61\nDODIK: Republika Srpska će odustati od 9. januara kad SAD odustanu od 4. 15\nZEMLJIŠTE SE NE SMIRUJE: Novi potres kod Petrinje jačine 3,3 stepena Rihtera 60\nposle vanredne sednice\n17.09.2020. 15:09h 17.09.2020. 15:18h\nSrpski član Predsedništva BiH Milorad Dodik održao je konferenciju za novinare u sedištu Republike Srpske u Istočnom Sarajevu, nakon vanredne sednice Predsedništva na kojoj se raspravljalo o nezavisnosti Kosova, mini-Šengenu, prebacivanju Ambasade BiH u Jerusalim i drugim pitanjima.\nDodik je najavio da će pokrenuti pitanje vitalnog interesa na predlog odluke o priznanju samoproglašenog Kosova.\nOn je potvrdio da na današnjoj vanrednoj sednici Predsedništva BiH nije usvojen predlog odluke o priznanju BiH samoproglašenog Kosova, jer je on bio protiv toga. Podsetimo, za taj predlog su glasali Željko Komšić i Šefik Džaferović.\nNaveo je da će se o ovom pitanju izjasniti Narodna skupština Republike Srpske.\n"Komšić je to obrazlagao potrebom da treba poštovati prava ljudi na Kosovu, Albanaca, da je to stvar koji su oni odavno odlučili, ali u konačnom glasanju su oni glasali za, ja protiv.\nDalja procedura je da se na sledećoj redovnoj sednici stavi ova tačka i o njoj će se odlučivati, a konačno mesto odluke je Narodna skupština, ako pokrenem pitanje vitalnog nacionalnog interesa, što ću i uraditi", rekao je.\nDodik smatra da je dobro što se poteglo ovo pitanje.\n"Verujem da se Kosovo neće priznati, ne može da bude priznato jer RS ne smatra da Kosovo zaslužuje da bude nezavisna država, ne može da se različita praksa primenjuje u identičnim situacijama", dodao je Dodik.\n"I dalje smatram važnim da Ambasada bude u Jerusalimu"\nMilorad Dodik je potvrdio da je u Predsedništvu BiH odbijen njegov zahtev za izmeštanje Ambasade BiH iz Tel Aviva u Jerusalim, ali ističe da i dalje smatra da je važno da to bude i učinjeno.\n"To je važno jer je to dokaz prijateljstva prema BiH i prema Srbiji, Izraelu, i smatram da treba podržati napore da odredi sedište i da se to poštuje", rekao je Dodik na konferenciji za novinare.\nDodik je rekao da je razgovarano i o pandemiji virusa korona, navodeći da je BiH ušla u globalni proces nabavke vakcine.\nJedna od tema, dodao je, bila je i migrantska kriza, ističući da će biti angažovan dodatni broj pripadnika Granične policije u cilju sprečavanja ilegalnih migracija.\nMILANOVIĆ ODBRUSIO KOMŠIĆU: On parazitira na hrvatskom biračkom telu\nDODIK PROTIV PRIZNANJA KOSOVA Komšić i Džaferović glasali za, odbijeni i predlozi o mini-Šengenu i prebacivanju Ambasade\nKRSTO RADOVIĆ PONOVO NA ČELU SKUPŠTINE OPŠTINE BUDVA: Milov DPS vraćen u opoziciju! (VIDEO)\nNAJVIŠE MANDATA IDE DEMOKRATSKOM FRONTU: Ovako je 16 partija iz TRI POBEDNIČKE koalicije podelilo poslanička mesta!\nBIHKosovoMilorad DodikJerusalimRepublika Srpska\nVOZAČ DARKO POSTAO HIT: Sleteo sa puta, ali je sve objasnio na nemačkom sa zagorskim izgovorom! (VIDEO) 8\t61\nDODIK: Republika Srpska će odustati od 9. januara kad SAD odustanu od 4. jula! 15


Bentley se od 2030. godine u potpunosti odriče SUS motora - Auto Republika\nBilo je samo pitanje vremena pre nego što će dogoditi neizbežna objava. Britanska marka kojom upravlja džinovska grupacija Volkswagen je odlučila da oroči posvećenost upotrebi motora s unutrašnjim sagorevanjem. Bentley je upravo obnarodovao odluku prema kojoj će kompletna paleta vozila brenda koja se nađe u ponudi 2030. godine, biti sačinjena od čisto električnih automobila.\nVest postaje posebno pikantna kada se podsetimo da je u pitanju ostrvski konstruktor s epitetom trenutno najvećeg globalnog proizvođača motora s 12 cilindara. Nešto ranije, Bentley je objavio da će u narednih par godina, fazno obustaviti i proizvodnju motora u W12 konfiguraciji, ali da smo očekivali da će se u potpunosti odreći SUS motora na rok od deset godina, e to baš i nismo!\nPisano saopštenje koje je izdao Bentley sadrži i informaciju o tome da kompanija planira da svaki pogonski sklop na novoproizvedenom vozilu marke, bude hibridni već do 2023. godine, dok je premijera prvog potpuno električnog i serijskog modela brenda zakazana za 2025.\nČelnici Bentlija vide 2026. kao godinu u kojoj neće biti izvodljivo pazariti novi automobil super prestižne marke bez, u najmanju ruku hibridnog pogonskog sklopa, to jest bez samostalnog motora s unutrašnjim sagorevanjem.\nKada znamo da arhitektura grupacije Volkswagen kao najsnažniji automobil iz PHEV segmenta koristi onaj s V6 motorom, i to u paletama vozila s oznakama Audija i Porschea, nije teško zaključiti da se ni V8 neće nešto duže naživetu od W12 jedinice u Bentliju.\nZa sledeću godinu je planirana promocija dva dopunjiva hibrida za koje se veruje da se radi o odnosnoj, revidiranoj verziji krosovera Bentayga, koja će doneti izdašniju bešumnu autonomiju od originala, a istim pogonskim sklopom će biti počašćen i sedan Flying Spur.\nAdrijan Halmark kao šef marke Bentley navodi da je obožavalac tehnologije koja nam je donela vozila iz PHEV segmenta, a koju naziva prelaznim rešenjem. Ali, on isto tako navodi i da je teško očekivati od kompanije veličine Bentlija da u celoj gami ponudi razne alternativne pogonske sklopove na svojim vozilima, poput konvencionalnog, hibridnog i čisto električnog.\nNa događaju koji je nedavno upriličen u Velikoj Britaniji, Halmark je izjavio za australijski Car Advice “da je pitanje kompromisa uvek aktuelno, kada se razmatra koji će obuhvat gama imati. Ja se konkretno uvek zalažem za manji broj modela. Ne zaboravite, dok mi dođemo do 2030. godine, propisi u vezi baterija i energetske efikasnosti vozila će biti jednako izazovni kao oni koji su na snazi danas za vozila s motorom s unutrašnjim sagorevanjem”.\n“Voleli bismo mi da nastavimo s radom na šest motora i još da se bavimo i automobilima s BEV tehnologijom, a sve to začinjeno dopunjivim hibridima,” lakonski kaže Halmark, “ali moramo prvo da vidimo imamo li kapaciteta, resurse za tako nešto. Morate da se opredelite.”\ntags: Adrijan Halmark Bentley EV elektrifikacija Bentley\nprevious Poslednja Fordova limuzina sišla sa proizvodne trake u SAD\nnext Šef Ferrarija: Ne verujem da ćemo ikada preći samo električne automobile\nOčekuje se da i Volkswagen stopira proizvodnju u Evropi


VOZAČI OPREZ! Zbog novog propisa možete ostati BEZ REGISTRACIJE - Sandžak Haber - Sandžačke Internet Novine\nNaslovna Featured Istaknuto VOZAČI OPREZ! Zbog novog propisa možete ostati BEZ REGISTRACIJE\nUkoliko ta vrednost nije manja od 20 odsto po točku, vlasnici neće moći da registruju automobil, jer će se sistem za kočenje tretirati kao neispravan. U Nacionalnoj asocijaciji tehničkih pregleda (NATP) upozoravaju da je postavljena granica veoma rigorozna i da neće moći da je ispoštuje ogroman broj vozila, pišu Novosti.\nOni predlažu da se dozvoljeni procenat odstupanja poveća, što bi odredili stručnjaci, ili da se ovo merenje ne obavlja. Profesor Saobraćajnog fakulteta Ivan Ivković kaže, za “Novosti”, da u ovom trenutku ili bliskoj budućnosti nije nužno da se ovalnost kočnica, u granici od 20 odsto, uvrsti kao norma za ocenu ispravnosti kočnog sistema.\n– Bezbednije je vozilo kome je izmerena manja ovalnost kočnica po svakom točku, ali ne radi se o presudnom faktoru – objašnjava Ivković. – To je potrebno uvesti kao kriterijum ispravnosti kočnog sistema, ali ovalnost u granicama od 20 do 30 odsto ne ukazuje da su performanse i efikasnost kočnog sistema u tolikoj meri narušeni da je vozilo potrebno proglasiti neispravnim, pišu Novosti.\n– Ovalnost bi morala da bude znatno veća od 20 odsto da bi vozilo bilo nebezbedno – kaže Valdevit za naš list. – To se ne oseća na uređaju, nijedan vlasnik ne može da primeti ni mnogo veći procenat odstupanja. Кada pedala počne da se pomera gore-dole prilikom kočenja ili kada pravi vibraciju tada je deformacija znatno veća od 20 odsto, pišu Novosti.\nU julu naredne godine se navršava rok od tri godine koji je dat tehničkim pregledima da prilagode svoje objekte za merenje ovalnosti diskova. Neki su to već učini i primenjuju ovaj propis. I sadašnja situacija je, kako ocenjuje Valdevit, prilično apsurdna, jer vlasnik vozila može da bira da li će ići na tehnički kod nekog ko meri ili kod onog ko to ne čini. Vozači treba da znaju da čak ni novi disk nije garancija da će biti zadovoljeni traženi procenti.\n– Dešavalo se da su na tehničkom “pali” automobili koji su došli sa potpuno novim diskovima, jer sve zavisi od proizvođača i kvaliteta – naglašava Valdevit.\nPreuzeto sa Blica, izvor Vecernje Novosti\nPrethodni tekstDanas je Međunarodni dan devojčica\nSledeći tekstNe dajte deci da sama traže zabavu na internetu, zaglupeće


Gašenje nemačkih termoelektrana ugrožava radna mesta › Made-in-Germany.rs\nKompanija „RWE“, drugi po veličini snabdevač strujom u Nemačkoj, saopštila je da bi predložena zakonska rešenja o smanjenju emisije ugljendioksida ugrozila u termoelektranama najmanje 30.000 radnih mesta.\nOd kako je 2011. godine vlada u Berlinu pokrenula kampanju energetskog zaokreta kojim se predviđa gašenje velikih zagađivača vazduha kao što su termoelektrane na ugalj, kompanija „RWE“ se nalazi u veoma teškoj situaciji.\nPredlogom nemačkog Ministarstva ekonomije i energetike, predstavljenim tokom prošle nedelje, predviđeno je smanjenje emisije ugljen dioksida za 22 miliona tona do 2020. godine, koji se inače, u najvećem obimu ispušta iz elektrana na ugalj, izveštava list „Mond“, a prenosi agencija „Tanjug“.\nOvaj predlog Ministarstva zabrinuo je kompaniju „RWE“, jer se 40 posto ukupne struje u Nemačkoj proizvodi upravo u termoelektranama na ugalj. S obzirom da energetske kompanije kao što je „RWE“ uglavnom upravljaju elektranama na nuklearnu energiju, ugalj i prirodni gas, gašenje termoelektrana dovelo bi u još težu situaciju „RWE“ koja se već nalazi u dramatičnom finasijskom stanju, što bi dovelo do otpuštanja najmanje 30.000 zaposlenih.


Србија показује солидарност, али неће бити паркинг за мигранте\nHomePolitikaSrbija pokazuje solidarnost, ali neće biti parking za migrante\n29/02/2020Redakcija BALKAN TVPolitika, Vesti, za slajder0\nAko neko stvarno misli da treba da u Srbiju u jednom trenutku da ubaci 100, 150 ili 200 hiljada migranata – to se neće dogoditi, poručio je predsednik Srbije Aleksandar Vučić na pitanje novinara šta će se dogoditi ako Turska odluči da otvori granicu za najmanje dva miliona migranata.\nSrbija će, kako je rekao, zaštititi svoje nacionalne i državne interese. Prvo treba da pokažemo solidarnost, drugo poštovanje i pokazivanje ljudske dobrote i gostoljublja i treće zaštitu naših državnih i nacionalnih interesa.\n„Nećemo dopustiti da od Srbije naprave parking za svoje ratne i mirnodopske ekonomske igre, to se ne će dogoditi. Ne moramo da podižemo zid, imaćemo dovoljno snage da uz naše snage bezbednosti, vojsku i policiju da obezbedimo granice Srbije“, rekao je Vučić za RTS, upitan kako vidi neslaganje između Turske i Rusije u Siriji i mogućnost nove migrantske krize.\n„Ali, ne znate u kom smeru će da se razvija ta kriza, ako neko stvarno misli da treba da jednom trenutku da ubaci u Srbiju 100, 150 ili 200 hiljada, ljudi to se neće dogoditi“, poručio je Vučić.\n„Kroz našu teritoriju je prošlo mnogo više od 800 ili 900 hiljada migranata. Mi možemo u svakom trenutku 10.000 ljudi da izdržimo, ali kako neko misli da mi možemo da budemo parking za migtante, taj film neće gledati“.\n„Obično imate tri stvari kako kažu ljudi, a ja čekam šestu. Uspeli smo da u januaru imamo ubedljivo najveći rast privrede u Evropi od 6,5 odsto. Sada čekamo da se Kinezi izbore sa koronom“, rekao je Vučić dodajući da su Hbis i Ziđin dva od tri najveća izvoznika u Srbiji.\nŽelim zato da pozovem ljude na jedinstvo da se izborimo i sa virusima koji haraju u Aziji i Evropi , da pobedimo i sve teškoće u reigonu i da sačuvamo mir i stabilnost i da ne preduzmemo prema bilo kome agresivne korake, ali i da se sačuvamo u i u migrantskoj krizi, poručio je predsednik Srbije.\nNe tražimo „veliku Srbiju“, već prava za srpski narod\nNe tražimo „Veliku Srbiju“, već jedino tražimo da Srbi imaju prava koja su zagarantovana svim drugim građanima, koji pripadaju nekim drugim nacijama u odnosu na relativno većinsku u Crnoj Gori, poručio je Vučić.\n“Tražimo da Srbi imaju prava kakva imaju Albanci u Severnoj Makedoniji i ništa više od toga. To su demokratska načela, u skladu sa demokratskim uzusima i najvišim svetskim standardima. A, to što ćete nekoga da uvredite, da istaknete etiketu… Vi to radite, mi nećemo”, istakao je Vučić.\nOn je time odbacio optužbe crnogorskog predsednika Mila Đukanovića, koji je u intervjuu Rojtersu rekao da su “aktivirani svi mehanizmi realizacije projekta velikosrpske države i da je Crna Gora takođe meta”.\n“To je, naravno neistinito. I znam da i on zna da je to neistinito”, naglasio je predsednik Srbije.\nKako je primetio, ako je tako lakše, i ako neko misli da će rečnikom 90-ih i 2000-ih da pridobije međunarodnu javnost, ne mora mnogo da se trudi, jer će Amerikanci uvek ići protiv SPC, zato što misle da Ruska pravoslavna crkva ima značajan uticaj na SPC i uvek će naći razlog da podrže sve koji su protiv srpske crkve.\nEvropljani će, ističe, uvek da se prave nevešti i tražiće uvek što manje priče o etnitetu, srpskom narodu.\n“Jedino na šta nemaju odgovor, to je moje pitanje za sve njih, pa i za Đukanovića. I moj odgovor – ne tražimo nikakvu ‘Veliku Srbiju’, jedino što tražimo je da Srbi imaju prava zagarantovana svim drugim građanima koji pripadaju nekim drugim nacijama u odnosu na relativno većinski i ništa više od toga”, naglasio je Vučić.\nPodrška srpskom narodu u Crnoj Gori je potpuno normalna, dodao je predsednik Republike.\n“Ako pogledate njihove vesti, kad se skupi njih 10-15, to je strašna podrška obespravljenom crnogorskom narodu u Srbiji. Zamislite to. A procentualno ih je oko 40 puta manje nego Srba u Crnoj Gori”, primetio je Vučić.\nIstakao je, pak, da ni to nije važno, jer će Srbija učiniti sve što je potrebno da se osećaju kao građani ove zemlje, te da on sam ne želi da prihvati da se vodi bilo kakva kampanja protiv njih…\n“Ali, nekima je to uvek jedina politika, da uvek za sve optuže Srbiju, ali neće to biti glavna tema u Vašingtonu, već Kosovo”, dodao je Vučić.\nOn je napomenuo da tokom posete Vašingtonu neće biti ni lakih razgovora u poziciji Srbije u odnosu prema BiH.\nNa pitanje šta očekuje da će čuti u SAD po pitanju BiH, Vučić je rekao da očekuje da će čuti da je Milorad Dodik kriv za sve i da je RS teg oko vrata svima.\n“Od mene će čuti drugačije stvari, da je RS ustavna kategorija BIH, da je stvorena Dejtonskim sporazumom i da je to bio ‘sine qva non’ za uspostavljanje mira u BiH”, rekao je Vučić.\nSagovornicima će, kaže, preneti i da je suviše pristrasno kada se optužuje samo jednu stanu, dok istovremeno ne žele da analiziraju šta je neko stavio u svoje dugoročne planove i programe,i prave se da to ne vide i ne čuju, zarad sopstvenih kratkoročnih ciljeva.\n“Postaviću i pitanje šta je Srbija uradila pogrešno da bude svaki put meta najžešćih napada i da svaki put ćutite na to i da se svi pravite nevešti”, rekao je Vučić.


„Jabuka ili limun“, Deca u ulozi saobraćajaca - : Undefined index: css in /home/osiguraj/public_html/wp-content/plugins/newsletter/includes/controls.php on line 439\nHomeOsiguranje„Jabuka ili limun“, Deca u ulozi saobraćajaca\n„Jabuka ili limun“, Deca u ulozi saobraćajaca\nU saradnji sa Ministarstvom unutrašnjih poslova, Ministarstvom prosvete i osnovnim školama Delta Generali Osiguranje organizovalo akciju „Jabuka ili limun“ posvećenu povećanju bezbednosti dece u saobraćaju.\nU okviru akcije „Jabuka ili limun“, učenici petog razreda osnovne škole „20. oktobar“ sa pripadnicima saobraćajne policije učestvuju u regulisanju saobraćaja u Ulici Omladinskih brigada. Vozači koji poštuju saobraćajne propise biće nagrađeni jabukom i plaketom zahvalnosti, dok će nesavesni kao opomenu dobiti limun i plaketu sa molbom da poštuju saobraćajna pravila. Cilj ove aktivnosti i celokupne akcije je edukacija učenika osnovnih škola o pravilnom ponašanju u saobraćaju i povećanje svesti vozača o važnosti poštovanja saobraćajnih propisa kao prevencije saobraćajnih nesreća.\nZa učenike petog razreda osnovne škole „20. oktobar“ predstavnici saobraćajne policije danas su održali i predavanje na temu bezbednosti u saobraćaju. U sklopu akcije, Delta Generali Osiguranje školi je poklonilo promotivni film koji savetuje decu kako da se ponašaju u saobraćaju, tokom vožnje u automobilu ili na ulici.\nTreću godinu za redom Delta Generali Osiguranje realizuje akciju „Jabuka ili limun“ u saradnji sa Ministarstvom unutrašnjih poslova, Ministarstvom prosvete i osnovnim školama. Rezultati ostvareni u prethodne dve godine i pozitivno reagovanje građana na ovakav vid pohvale i kazne uticali su na to da se kompanija opredeli da poveća investiciju u edukaciju dece i projekat proširi na veći broj gradova i škola. U akciji „Jabuka ili limun“ od 20. do 24. septembra učestvovaće 56 osnovnih iz 50 gradova u Srbiji, a više od 6.500 đaka će proći edukaciju o bezbednosti u saobraćaju.\nDeca su najugroženiji učesnici u saobraćaju, a Srbija je među saobraćajno najnebezbednijim zemljama u Evropi. Prošle godine u našoj zemlji u saobraćajnim nesrećama poginulo je 11 dece, a 1.026 mališana je povređeno. Prema zvaničnim podacima za prvih sedam meseci 2010. godine, smrtno je stradalo 18 dece, a 857 je zadobilo povrede. U ovom periodu desile su se 7.203 saobraćajne nezgode sa stradalim osobama, što je za 19% manje u odnosu na isti period prošle godine.\nAkcija „Jabuka ili limun“ održava se već nekoliko godina u zemljama srednje Evrope u organizaciji osiguravajućih kompanija članica Generali grupe. Projekat je u Mađarskoj, Slovačkoj, Češkoj i Poljskoj dao dobre rezultate na planu prevencije saobraćajnih nezgoda. U Srbiji, akcija je počela 2008. godine kada je organizovana u 23 osnovne škole iz 21 grada. Naredne godine, 46 osnovnih škola iz 41 grada učestvovalo je u projektu. Delta Generali Osiguranje i narednih godina će nastaviti sa sprovođenjem akcije i edukacijom dece o bezbednosti u saobraćaju, sa ciljem da svake godine u program uvrsti sve više gradova i škola širom Srbije.\n20. septembar 21. septembar\nKanjiža OŠ Jovan Jovanović Zmaj Beograd OŠ 20. oktobar\nSenta OŠ Stevan Sremac Inđija OŠ Dušan Jerković\nSombor OŠ Dositej Obradović Ruma OŠ Dušan Jerković\nSubotica OŠ Ivan Milutinović S.Mitrovica OŠ Sveti Sava\nBečej OŠ Sever Đurkić Šid OŠ Sremski front\nKikinda OŠ Žarko Zrenjanin Bačka Palanka OŠ Sveti Sava\nBogatić OŠ Mika Mitrović Aranđelovac OŠ Milan Ilić Čiča\nZrenjanin OŠ Jovan Dučić – Klek Vršac OŠ Paja Jovanović\nApatin OŠ Žarko Zrenjanin Pančevo OŠ Branko Radičević\nVrbas OŠ Bratstvo i jedinstvo\n22. septembar 23. septembar\nNovi Sad OŠ Žarko Zrenjanin Niš OŠ Učitelj Tasa\nBeograd OŠ France Prešern Novi Sad OŠ Sveti Sava\nBeograd OŠ Branislav Nušić Novi Sad OŠ Kosta Trifković\nSmederevo OŠ Dimitrije Davidović Topola OŠ Karađorđe\nPožarevac OŠ Vuk Karadžić Gornji Milanovac OŠ Sveti Sava\nŠabac OŠ Janko Veselinović Čačak OŠ Milica Pavlović\nMladenovac OŠ Momčilo Živojinović Kraljevo OŠ Vuk Karadžić\nKladovo OŠ Vuk Karadžić Vrnjačka Banja OŠ Vuk Karadžić\nLoznica OŠ Anta Bogićević Novi Pazar OŠ 28 novembar\nValjevo OŠ Desanka Maksimović Požega OŠ Emilija Ostojić\nUžice OŠ Kralja Petra Drugog\nKruševac OŠ Jovan Popović\nKragujevac OŠ Svetozar Marković\nNiš OŠ Ivan Goran Kovačić Nova Varoš OŠ Živko Ljujić\nNiš OŠ Đura Jakšić Bor OŠ Dušan Radović\nPriboj OŠ Vuk Karadžić Prokuplje OŠ 9.oktobar\nParaćin OŠ Radoje Domanović Jagodina OŠ Milan Mijalković\nNegotin OŠ Vuk Karadžić Vranje OŠ Jovan Jovanović Zmaj\nArilje OŠ Stevan Čolović Leskovac OŠ Svetozar Marković\nZaječar OŠ Đura Jakšić Pirot OŠ 8.septembra


31.08.2018. 20:21 > 00:00\n- Već 45 minuta pre početka koncerta stadio je bio pun. Ovo je već treća "Noć muzike", a večeras je drugačije pošto prvi put imamo jedan komad u izvođenju muzičke produkcije RTS-a, a večeras će kantatu pratiti i titl, tako da će to upotpuniti ceo ugođaj - rekao je pred početak nastupa simfoničara Milan Tavčar, uz Borisa Jovanovića jedan od tvoraca "Noći muzike", uveren da će večerašnja poseta biti rekordna sa oko 20.000 posetilaca.\nViše nego zadovoljan: Milan Tavčar, idejni tvorac "Noći muzike"\nTašmajdan je pun toliko da igla nema gde da padne. Za razliku od prošle godine, ovaj put nema video-bimova u Tašmajdanskom parku, ali koncert prenosi RTS.\n- Hvala vam što uz vas verujemo da snovi postaju stvarnost - poručeno je sa scene pre nego što će se začuti čuveno "O, Fortuna".\nKao solisti nastupili su sopran Aleksandra Jovanović, tenor Aleksandar Tolimir i Dragutin Matić, u pratnji Hora RTS-a i Simfonijskog orkestra pod upravom dirigenta Bojana Suđića.\nMesto više tražilo se i na stepenicama\nU publici je i mnogo dece sa roditeljima, mladih ljubitelja klasike i starijih sugrađana.\nSimfonijski orkestar, Hor RTS, solisti...\nJedno od najizvođenijih dela klasične muzike nastalo je na osnovu zaboravljene rukopisne zbirke sa više od 200 pesama s kraja 12. i početka 13. veka, pronađene u bavarskom manastiru Benediktburen, nedaleko od Minhena.\nKLASIKA NA STADIONU Hiljade Beograđana pratile spektakularno izvođenje kantate "Karmina Burana" (FOTO)\n- Bila sam prošle godine na "Noći muzike", a "Karminu Buranu" sam slušala pre nekoliko godina na Kalemegdanu, pa sam došla da "obnovim gradivo". Dobra muzika nikada ne može da dosadi - kaže Beograđanka Danica Jocić.\nKoncert je završen nakon sat vremena, a finale je ispraćeno vatrometom.


Opasan školski eksperiment - Fond za humanitarno pravo/Humanitarian Law Center/Fondi për të Drejtën Humanitare | Fond za humanitarno pravo/Humanitarian Law Center/Fondi për të Drejtën Humanitare\n/Informisanje/Aktuelno o tranzicionoj pravdi/Opasan školski eksperiment\nBilo koju funkciju da obavlja, ministar Aleksandar Vulin je uvek na istom zadatku. Prošle godine je kao šef Kancelarije za Kosovo i Metohiju izvršio nasilnu intervenciju u školski program, dok danas kao ministar za rad nastavlja istu kampanju sa još većim intenzitetom.\nNa sajtu njegovog ministarstva udarna vest je „pogrom“ i datum 17. mart 2004. sa kompletnim bilansom „martovskog nasilja na Kosovu“. Ove godine se otišlo još dalje, tako da je praksa sećanja na 17. mart postala deo zvaničnog programa obeležavanja istorijskih događaja u Srbiji. Razume se da je prvi čas u svim školama bio posvećen antialbanskoj propagandi čije se razmere mogu videti na sajtu Vulinovog ministarstva. Video klip sa tim naslovom počinje brzim smenjivanjem slika vatrene stihije i pucanja stakla. Budući da je prošlogodišnji pilot program državne ceremonije prošao dobro, danas se sve to institucionalizuje uz podršku Ministarstva prosvete i Kancelarije za Kosovo i Metohiju. Prema planu i programu, Aleksandar Vulin, Marko Đurić kao i državni sekretar Ministarstva prosvete Aleksandar Belić, posetili su beogradsku Osnovnu školu „Drinka Pavlović“ u Kosovskoj ulici, gde su na prvom času razgovarali sa učenicima sedmog razreda okulturi sećanja. Taj razgovor se kretao oko samo jedne teme, a to je imperativ da se ne sme zaboraviti stradanje Srba na Kosovu. Đurić je uzrok martovskih događaja iz 2004. našao u jednom ranijem datumu, koji je takođe postao deo državnog imperativnog sećanja. Reč je o 24. martu 1999, kada je napadnuta SRJ, nakon čega se, kako je to Đurić objasnio učenicima „na tom najvažnijem delu naše teritorije ne nalazi ni naša država, ni naša vlada, ni naša vojska u punom kapacitetu“. Šef Kancelarije za KiM je nakon propagandnog časa izjavio kako je uveren „na osnovu reakcija učenika ove škole da Srbija na Kosovu i Metohiji ima budućnost kao i na svakom drugom delu“. Ministar Vulin se uglavnom držao svoje prošlogodišnje teze o „zločinu bez kazne“ i o „lažima koje niko nikada nije demantovao“. U skladu sa ovakvim pristupom, moglo bi se shvatiti jedino to da su funkcioneri Vlade Srbije od učenika zahtevali da jednom u budućnostiobezbede povratak državnih organa na Kosovo u „punom kapacitetu“. Ovaj zahtev je Marko Đurić obogatio i epskim zaveštanjem, istakavši kako „samo sećanje i solidarnost mogu da nas dovedu do toga da neko od učenika jednog dana u Visokim Dečanima upali sveće slobode koje je carica Milica ostavila u amanet i koje se tu čuvaju“.


Čeh postao hokejaš, debituje u subotu - Sport Vesti - Aktuelno|net\nČeh postao hokejaš, debituje u subotu\nPetr Čeh, čuveni češki golman, samo pet meseci od završetka fudbalske karijere odlučio je da pređe u hokejaše i potpiše za engleski Guldford Finiks.\n- Oduševljen sam što sam dobio priliku da igram za Finiks i steći novo iskustvo. Kao dečak sam voleo da gledam i igram hokej - rekao je Čeh\nPetr Čeh postao hokejaš, ostaje i savetnik u Čelsiju\nLONDON: Čuveni češki golman Petr Čeh samo pet meseci od završetka fudbalske karijere odlučio je da pređe na hokej i potpiše za engleski Guldford Finiks.\nPetr Čeh se vraća na gol – i to na ledu!\nLegenda Čelsija, Arsenala i reprezentacije Češke Petr Čeh vraća se na teren – i to kao hokejaški golman.\nDa, dobro ste pročitali, Petr Čeh će ponovo biti golman! Ipak, njegove kopačke će ostati okačene o klin, kako je pred legendarnim Čehom novi izazov, on je parafirao ugovor sa Gildford Feniksom i biće golman ove hokejaške ekipe do kraja sezone. "Presrećan sam što sam dobio priliku da igram za Feniks kako bi dobio takmičarsko iskustvo. Nadam se da ću pomoći ovom mladom timu da ostvari svoje ciljeve ove sezone i da pobedi što je više utakmica moguće kada dobijem priliku da igram. Nakon 20 godina u profesionalnom fudbalu ovo će biti divno iskustvo za mene, da igram igru koju sam obožavao da gledam kao dečak", izjavio je Čeh po potpisivanju ugovora sa hokejaškim timom. Čeh bi na ledu mogao da debituje već za vikend, kada se njegov Feniks bude sastao sa Svindom Vajldketsima. **PETR CECH SIGNS WITH THE PHOENIX** The ex professional footballer will begin his ice hockey career this Sunday when he makes his debut for\nČuveni češki golman Petr Čeh samo pet meseci od završetka fudbalske karijere odlučio je da pređe na hokej i potpiše za engleski Guldford Finiks. Interesantno je da je u junu postao tehnički savet Čelsija i da će ostati na toj funkciji, uporedo sa hokejom.\nBivši čuvar mreže Čelsija i Arsenala obreo se u sportu koji je u njegovoj zemlji veoma popularan, hokeju. The post OPET MEĐU STATIVAMA: Petr Čeh promenio sport (VIDEO) appeared first on HotSport - Najnovije sportske vesti - Sve na jednom mestu.\nČeh i dalje igra sa kacigom: Fudbal zamenio za hokej\nOduševljen sam što sam dobio priliku da igram za Finiks. Kao dečak sam voleo da gledam i igram hokej, rekao je bivši golman Čelsija i Arsenala


U Institutu društvenih nauka, 10. maja, održan je naučno-stručni skup posvećen evoluciji međunarodnih odnosa u Evropi i novog položaja Zapadnog Balkana u kontekstu ekonomskih i tehnoloških transformacija u EU i svetu. Na skupu su učestvovali predstavnici naučnih institucija, privredne zajednice i nevladinih organizacija, koji su , između ostalog, ukazali na sledeće:\n• šira Evropa se nalazi na prekretnici između dalje razgradnje post-hladnoratovskog poretka (gubitak značaja OEBS, opadanje uticaja EU idr), pojave novih međunarodnih pretnji (hibridni sukobi, terorističke pretnje) i daljeg i sve ozbiljnijeg zahlađenja odnosa, nepoverenja i konfrontacije između Rusije i transatlanskih saveznika. Relativno stabilni post-hladnoratovski poredak postepeno ustupa mesto povratku na klasičnu ravnotežu moći; kao da budućnost Evrope još jednom predstavlja izbor između poretka sile i poretka zasnovanom na pravilima,\n• nikada konačno završeni projekt izgradnje Evropske unije se takođe nalazi na prekretnici između krize prouzrokovane bregzitom - izlaskom iz EU druge države članice po ekonomskoj moći i traženja rešenja u daljim reformama Unije; suštinski izbor postoji između onih koji su za jačanje „suverene EU koja štiti njene građane“, odnosno jedne forme neo-federalizma i zastupnika EU koja u prvom redu treba da igra ulogu instrumenta za jačanje uloge država nacija; dilema o „više ili manje Evrope“ se pretvara o debatu o „Evropi u više brzina“, Evropi varijabilne geometrije“ ili EU između centra i periferije,\n• višegodišnji postojani rast u zemljama EU i evrozoni tokom poslednje polovine decenije ne može da prikrije stalnu strukturnu neravnotežu evrozone, izražene u neusklađenosti fiskalnih politika, znatnim platnobilansnim neravnotežama i razlikama u nivoima konkurentnosti, povećanja nejednakosti, smanjenja konvergentnosti i stopa rasta privreda država članica; ipak nedavno predloženi višegodišnji budžet EU od strane Evropske komisije koji ne odažava gubitak prihoda zbog bregzita, potvrđuje postojanje ambicije za održanje aktivne i dinamične EU i nakon izlaska UK iz EU.\n• stope rasta Srbije i regiona zapadnog Balkana, i pored određenog poboljšanja nakon dugogodišnje ekonomske stagnacije, nisu još uvek dovoljne da omoguće odgovarajući prosperitet, povećanje standarda i smanjenje razlika u razvoju ZB u odnosu na prosek u EU ili u centralnoj Evropi; program podrške EU sadržan u novoj strategiji proširenja Evropske komisije koji je u prvom redu fokusiran na ekonomske incijative, kao i najavljeno povećanje predpristupnih fondova EU od 20% predstavljaju podsticaj i ohrabrenje na putu reformi i većeg usmerenja vlada na programe ekonomske modernizacije i rasta; u tom smislu povećanje investiranja iz domaćih izvora, javnih i privatnih, predstavljaju ključni korak. Podsticaj digitalizaciji, inovacijama i obnovi industrijske politike, značiće prave korake za Srbiju u nastupajučem vremenu robota i veštačke inteligencije.


Opšta bolnica: Očekuje se veći priliv pacijenata, na respiratorima njih osam | Boom93\nU kovid bolnici Požarevac trenutno je na lečenju 157 pacijenta sa simptomima koronavirusa, od kojih većina iz Braničevskog okruga, saopšteno je iz Opšte bolnice.\nU poslednja 24 sata bila su četiri nova prijema i jedan otpust. Na respiratorima je trenutno osam pacijenata, a sva kiseonična mesta su zauzeta.\nKako je iz ove ustanove saopšteno, i dalje je primetna loša klinička slika kod svih hospitalizovanih pacijenata. Tokom vikenda prijema je bilo manje, ali već od jutros primetno je povećanje broja pacijenata koji su iz domova zdravlja upućeni na bolničko lečenje u kovid bolnicu.\nTokom dana i sutra očekuje se još veći priliv pacijenata, s obzirom na to da je došlo do velikog opuštanja građana.\n“Uprkos našim apelima i molbama, sva okolna izletišta i kupališta bila su krcata u danima vikenda. Prema informacijama koje do nas dolaze, većina nije poštovala mere zaštite od koronavirusa, što je nedopustivo i neodgovorno u trenucima kada se naši zdravstveni radnici svakodnevno bore za živote obolelih”, stoji u saopštenju.\nIz Opšte bolnice i dalje apeluju na sve građane da se pridržavaju mera zaštite, da izbegavaju gužve, zatvorene prostore, da drže propisanu fizičku distancu, nose maske i pojačano održavaju higijenu. To je jedini put da se ljudi izbore sa virusom i sačuvaju zdravlje i živote.\nOznakemere zaštite Opšta bolnica Požarevac pacijenti Požarevac respiratori\nZvanično, za tri dana novih 75 slučajeva u regionu


Zaoštravanje odnosa na Korejskom poluostrvu\nLider Severne Koreje Kim Džong Un (Arhiva)\nPredsednik Južne Koreje Mun Džae-in kaže da postoji “velika verovatnoća” da će doći do konflikta sa Severnom Korejom, koja nastavlja sa svojim nuklearnim programom za koji tvrdi da je neophodan za odbranu od američke agresije.\nKomentar je usledio samo nekoliko sati pošto je vlada u Seulu, u kojem se nalazi 28 i po hiljada američkih vojnika, rekla da ponovo želi da uspostavi dijalog sa Pjongjangom, dok predsednik Mun pokušava da uvede politiku i sankcija i dijaloga sa svojim susedom na severu.\nU međuvremenu, komandir američke Pacifičke komande kaže da je kombinacija balističkih raketa i nuklearnih bojnih glava u rukama severnokorejskog lidera Kim Džong Una “recept za katastrofu”.\nAdmiral Heri Heris mlađi je u Tokiju rekao da je svaki test koji Severna Koreja sprovede korak bliže ka ostvarenju njihovog cilja i ispaljivanju nuklearnog projektila.\n“Poslednje dve godine pričam: moram da verujem u tvrdnje Kim Džong Una, jer znam da su mu ambicije istinite. Dakle uzimam njegove reči zdravo za gotovo i zbog toga moramo pod hitno da odgovorimo na taj problem”, ističe Heris.\nAmerička ambasadorka u Ujedinjenim nacijama Niki Hejli upozorila je u utorak da svakoj zemlji, koja pomaže Severnoj Koreji da izgradi arsenal nuklearnog oružja, moraju da se uvedu sankcije.\n“Kada govorimo o sankcijama, da li te zemlje sprovode te sankcije? Da li te zemlje zaista implementiraju te sankcije onako kao bi trebalo? Želimo da razmotrimo sankcije koje su na snazi i želimo da ih pooštrimo. Sjedinjene Države nisu odustale od inspekcije drugih zemalja koje pomažu Severnoj Koreji i uvođenja sankcija tim zemljama, jer ako podržavate Severnu Koreju, onda ste protiv ostatka međunarodne zajednice.”\nAmbasadorka Hejli je to izjavila pred početak sastanka Saveta bezbednosti UN-a iza zatvorenih vrata, koji su sazvale Sjedinjene Države i Japan, zajedno sa Južnoj Korejom, na kojem se raspravljalo o poslednjem lansiranju raketa, koje je Pjongjang sproveo u nedelju, a koje su preletele oko 800 kilometara, pre nego što su pale u more zapadno od Japana.\nTo je drugi test koji je Severna Koreja obavila u poslednjih nekoliko nedelja, a usledio je samo četiri dana pošto je Mun Džae-in preuzeo dužnost predsednika Južne Koreje.\n“Predsednik Mun, naš novi predsednik, jasno je rekao da će odlučno odgovoriti na bilo kakvu provokaciju Severne Koreje, i da je dijalog moguć jedino ako, i kada Severna Koreja promeni ponašanje”, izjavio je ambasdor Južne Koreje u Ujedinjenim nacijama Čo Tae-jul.\nSavet bezbednosti Ujedinjenih nacija uveo je nekoliko rundi sve strožijih sankcija Severnoj Koreji od 2006. do novembra prošle godine.


Zašto pacijenti sede na stepeništu? | Nova Ekonomija\nNabavkom šest novih linearnih akceleratora, Srbija ispunjava svetske kriterijume po broju aparata za zračnu terapiju, jedan na 250.000 građana. Ostaje, međutim, pitanje da li će česti kvarovi ranije nabavljenih aparata uskoro biti rešeni, kao i pitanje zaostajanja Srbije za razvijenim svetom, pa i regionom, u pogledu dostupnosti inovativnih lekova obolelima od karcinoma\nBritanski ministar zdravlja Džeremi Hant izjavio je početkom maja da postoji mogućnost da je zdravlje brojnih žena ugroženo, nakon što 450.000 pacijenata nije obavešteno o zakazanom terminu pregleda usled greške u programu za pregled raka dojke. Kako su preneli britanski mediji, on se izvinio zbog "ozbiljnog propusta", za koji tvrdi da se dogodio zbog greške u algoritmu računarskog sistema i naredio je nezavisnu istragu o slučaju.\n"Prema našoj proceni, moguće je da postoji između 135 i 270 žena čiji je život 'skraćen', kao rezultat greške", rekao je Hant na sednici britanskog parlamenta i dodao da je moguće da bi neke od tih osoba bile danas žive da nije došlo do greške.\nNa drugom kraju Evrope, srpski ministar zdravlja Zlatibor Lončar, otvarajući nedavno novu zgradu na Onkologiji 2, rekao je da je ulaganjem u nove aparate u toj oblasti "Srbija konačno ispunila standarde savremenog sveta", dok je izvan svetala reflektora ostala stara zgrada onkologije, u kojoj i dalje u prepunim hodnicima žene sa rakom dojke satima stoje, jer nema dovoljno mesta ni za sedenje na stepenicama, čekajući na pregled. Izvinjenja ministra zbog gužvi u čekaonicama, postojećih lista čekanja na CT i MR preglede, kao i na zračenja, nije bilo.\nU Srbiji je rak dojke na prvom mestu po uzroku hospitalizacije i smrtnosti, kad su žene u pitanju. Poražavajući podaci Svetske banke pokazuju i da je performansa Srbije kod raka dojki lošija od svih zemalja u posmatranom skupu – 29 žena na 100.000 naspram 22 u proseku u EU 28 (Grafikon 1). Visoka smrtnost od raka dojke karakteriše i druge bivše jugoslovenske zemlje, navodi se u izveštaju koji je uradio Centar za visoke ekonomske studije (CEVES) u junu prošle godine ali, u odnosu na mogućnosti, performanse Srbije su najlošije.\nKupovina šest novih linearnih akceleratora i druge opreme iz oblasti onkologije kojom je opremljeno nekoliko zdravstvenih centara u Srbiji, plaćena je iz kredita Svetske banke i sa tom nabavkom Srbija ispunjava svetske kriterijume po broju aparata za zračnu terapiju, jedan na 250.000 građana. Ostaje, međutim, pitanje da li će česti kvarovi ranije nabavljenih aparata uskoro biti rešeni, kao i pitanje zaostajanja Srbije za razvijenim svetom, pa i regionom, u pogledu dostupnosti inovativnih lekova obolelima od karcinoma.\nPacijenti u Srbiji često se suočavaju sa tim da kad dobiju uput za dijagnostički pregled ili terapiju, ne mogu da dođu na red, jer medicinski aparati na koje je potrošeno mnogo novca ne rade i najčešće u zdravstvenoj ustanovi ne može ni da se dobije informacija kada će biti popravljeni.\nU praksi se onda dešava da se, zbog kvara uređaja, pacijenti preusmeravaju u centre u druge gradove, kao što je donedavno bio slučaj sa onkološkim pacijentima na terapiji zračenjem.\nNajčešći scenario za dijagnostičke preglede je taj da pacijent koji ne može ili ne želi da čeka da oprema ponovo proradi, sa svojim uputom iz državnog sektora, odlazi da potreban pregled uradi privatno. Tako će pacijent oboleo od karcinoma kome u državnoj zdravstvenoj ustanovi traže da uradi na primer skener abdomena i pluća, svaki od tih pregleda, u najboljem slučaju, platiti po 9.000 dinara.\nPrema nezvaničnim procenama određenih distributera medicinske opreme, čak 30 do 40 odsto određene nabavljene opreme nije u funkciji. Kada se, primera radi, pokvari deo skenera, magnetne rezonance ili linearnog akceleratora, koji su vredni obično i više desetina hiljada evra, kako objašnjava izvor "Nove ekonomije", čeka se od deset do čak 90 dana na odobrenje od Ministarstva zdravlja za nabavku novog dela, a onda još neko vreme dok taj deo ne stigne u zemlju, pošto uvoznik obično nema skupe delove na lageru.\nDraško Karađinović, koordinator Udruženja Doktori protiv korupcije, kaže da problem nefunkcionisanja medicinskih aparata u državnom zdravstvu ima više aspekata.\n"Prvi je povezan sa ljudskom prirodom koja zajedničko nikad ne čuva kao privatnu imovinu. To se donekle može poboljšati adekvatnom regulativom koja bi definisala uslove i rokove eksploatacije medicinske opreme. Međutim, toga nema, pa nema ni odgovornosti za česta višemesečna nefunkcionisanja skupe opreme", smatra on.\nDrugi uzrok je, navodi Karađinović, sistemske prirode i leži u odredbama Zakona o zdravstvenoj zaštiti iz 2005. godine i članu 199. koji omogućava državnim lekarima da rade istovremeno i kao privatnici.\n"Naravno da u takvim okolnostima oprema u državnim ustanovama uvek ima probleme u funkcionisanju, jer se time stvaraju uska grla i liste čekanja, a time i prebacivanje pacijenata u privatni sektor", naglašava Karađinović.\nKako kaže Zoran Ilić, predsednik sindikata zdravstva Nezavisnost, zakonom je propisano da se kažnjava svako ko doprinosi nekom sistemu korupcije, u šta spada i to da lekar ili drugo medicinsko osoblje šalje pacijenta iz državne u privatnu praksu.\n"Naravno da lekari i medicinsko osoblje imaju pravo na dodatni, dopunski rad i određeno je da do jedne trećine radnog vremena mogu da rade i kod privatnika", kaže on, ali dodaje da bi, po njegovom mišljenju, rad u državnom i privatnom sektoru trebalo oštro da se razvoji ili da se uvedu stroge kazne za svaku vrstu korupcije.\nPoslednjih godina je došlo do izrazito velikog skoka u broju novootvorenih privatnih laboratorija za biološke analize, dijagnostičkih centara sa skenerima i magnetnim rezonancama, oftalmoloških klinika, a pacijenti zbog paralelnog funkcionisanja privatnog i državnog sistema, jednu uslugu plaćaju zapravo dva puta, jednom preko RFZO-a kome uplaćuju doprinose, a drugi put iz svog džepa.\nProblem za takvo stanje, kako navodi CEVES, najviše leži u činjenici da država još nije jasno definisala pravila po kojima bi državni i privatni sektor funkcionisali odvojeno, celovito i sinergetski, odnosno nije napravljen precizan plan integracije privatnog sistema u državni.\nKao rezultat toga, građani se uglavnom osećaju beznadežno i nasamareno jer ih iz državnog sistema nezvanično upućuju ka privatnim klinikama, gde umesto da za usluge koje ne može da pruži osiguraniku, troškove snosi država, odnosno Fond, u najvećem broju slučajeva to plaća građanin. Naime, iako pacijenti imaju pravo da od Republičkog fonda traže refundaciju ukoliko državna zdravstvena ustanova ne može da pruži određenu uslugu u roku od mesec dana, retko koja zdravstvena ustanova hoće da izda potrebnu potvrdu, pa je u prošloj godini takvih zahteva, prema zvaničnim podacima, bilo samo 1.060. Od toga je 910 usvojeno, što je zanemarljivo u odnosu na broj realnih pregleda koji se obave u privatnom sektoru.\nUlaganja vođena profitom\nPozivanje građana da se više posvete prevenciji i organizovanje masovnih besplatnih pregleda mogu da navedu na utisak da je uloga kvalitetne preventivne medicine u domovima zdravlja, odnosno primarnoj zdravstvenoj zaštiti konačno prepoznata kao ključna, ali nažalost, kada se pogleda u šta se najviše ulaže, jasno je da do takve promene u načinu određivanja prioriteta za ulaganje u zdravstvu nije došlo.\nKarađinović kaže da u srpskom zdravstvu partikularni ili komercijalni interesi često nadvladaju zdravstveni.\n"Znamo da bi kvalitetna preventivna medicina na nivou primarne zdravstvene zaštite mogla da umnogome promeni zdravstvenu sliku nacije. Međutim, skupa dijagnostička i terapeutska tehnologija se nalazi u kurativnom segmentu zdravstvene zaštite, to jest bolnicama i kliničkim centrima, pa su tu i najjači komercijalni interesi za plasman opreme, a time i pritisak na donosioce odluka u zdravstvu", navodi on.\nAnaliza CEVES-a pokazala je da ne postoji sistematična prioritizacija u upotrebi resursa u državnom sektoru, ali navode i da je veliki problem što se prilikom odlučivanja o ulaganjama u zdravstvu ne uzima u obzir razvoj privatnog sektora.\n"Ograničena javna sredstva tanko su razapeta na održavanje predimenzioniranog sistema, tako da njegovi delovi u celini postižu manje efekte nego što bi se postiglo uz odgovarajuća ulaganja u manji broj bolje opremljenih, operativnijih, ustanova sa jasnijom namenom", navodi se u studiji.\nIlić kaže da je anketa koju je Sindikat sproveo među zdravstvenim radnicima o tome šta im najviše smeta u radu, pokazala da 90 odsto anketiranih članova navodi nedovoljan broj osoblja u zdravstvenim ustanovama, medicinskih i nemedicinskih radnika, kao najveći problem.\nIlić smatra da za velike gužve i duga čekanja u zdravstvenim ustanovama, pored nedovoljnog broja osoblja, krivica delom leži i na samoj zdravstvenoj ustanovi zbog načina organizacije posla, jer se i sami zdravstveni radnici, ali i pacijenti, još navikavaju na nove sisteme koji su uvedeni u zdravstvo i da je potrebno da postoji bolja edukacija u zdravstvu.\n"Na sastanku koji smo ove godine imali sa Ministarstvom zdravlja, dobili smo obećanje da će kapitaciona formula po kojoj se meri učinak rada lekara i medicinskih sestara u domovima zdravlja, biti promenjena. Lekari su sada pritisnuti da pišu lekove koje samo RFZO priznaje, a sa druge strane gužve koje se prave teraju lekare da u nekih sedam do osam minuta obave pregled po pacijentu, a to je veoma malo vremena", kaže on i dodaje da bi primarna zaštita trebalo da radi i na zdravstvenoj edukaciji stanovništva, što je u praksi sada teško izvodljivo.\nKada se, sa druge strane, pogledaju podaci Evropske komisije, Srbija sa 307,8 lekara na 1.000 stanovnika ne zaostaje za evropskim prosekom (tabela 1), a za evropskim prosekom ne zaostaje se mnogo ni po broju medicinskih tehničara (tu je u pitanju broj medicinskog osoblja), što ipak ukazuje na problem u upravljanju i organizaciji zdravstvenog sistema u Srbiji.\nKako se navodi u već pomenutoj studiji CEVES-a pod nazivom "Kakvo nam je zdravlje", može da se zaključi da "nesumnjivo postoji značajan jaz u kvalitetu zdravstvene zaštite/usluge koji zdravstveni sistem Srbije pruža svojim korisnicima i onoga što bi bilo moguće sa medicinskim znanjem i resursima koji se ulažu". U toj studiji su uz korišćenje brojnih međunarodnih izvora, kao i podataka Instituta za javno zdravlje Srbije, obrađeni osnovni indikatori koji mogu da ukažu na stanje zdravstvenog sistema Srbije, posebno kroz poređenje sa drugim evropskim zemljama i zemljama regiona.\nOdgovornost za postojeći jaz prepoznaje se u nedovoljnim opštim kapacitetima funkcionisanja zdravstvenog sistema koji se, mereno ishodima, posle naglih narušavanja tokom 1990-ih, nikad nije u potpunosti oporavio, niti je u poslednje dve decenije zdravstvo sistematično prilagođeno znatnom sužavanju budžetskih mogućnosti Srbije u odnosu na SFRJ.\nSlično problem prepoznaje i Karađinović, koji smatra da je stalno stvaranje dugova u zdravstvu upravo posledica nasleđenog modela zdravstvenog sistema iz vremena socijalističkog upravljanja.\n"Tada su državne ustanove dobavljale opremu, lekove, sanitetski materijal od državnih preduzeća, a danas je stvar potpuno drugačija. Posluje se sa privatnim dobavljačima i tu se pojavljuju sasvim drugi odnosi koji u praksi rezultiraju zloupotrebama, rasipanjem. Sistem je pregazilo vreme, ali nema volje i znanja za temeljnu reformu i zato se dugovi konstantno gomilaju, a na kraju ih plate građani", navodi on.\nPodsetimo, Srbija izdvaja preko 10 odsto BDP-a za zdravstvo, po čemu prednjači u odnosu na zemlje regiona, dok se, sa druge strane, stalno stvaraju dugovi u zdravstvu i često nedostaju sredstva za rad i osnovni uslovi za lečenje pacijenata.\n"Da se zdravstvenim sistemom ne upravlja ciljano i sveobuhvatno, jasno je već iz činjenica da ne postoje praktični strateški dokumenti koji bi dali smer upravljanju zdravstvenim sistemom, i da se ne prate podaci o celini sektora.\nŠtaviše, informativni sadržaj podataka o kvalitetu zdravstvene zaštite slabo je upotrebljiv i za praćenje samog državnog sektora", navodi se u studiji i dodaje da podaci o privatnom sektoru, iako privatne ustanove redovno šalju obimne izveštaje o svom radu, ne ulaze u ukupne pokazatelje, što daje iskrivljenu sliku.\nPored podataka koji se uobičajeno smatraju indikatorima kvaliteta sistema (o smrtnosti od sprečivih bolesti, i o smanjenom i neujednačenom obuhvatu stanovništva vakcinama), o problemima u upravljanju sistemom trebalo bi da govore i podaci o visokoj stopi plaćanja iz džepa za zdravstvenu zaštitu (koji čine blizu 40 odsto ukupnih troškova za zdravstvo), o neujednačenom teritorijalnom rasporedu resursa (mereno brojem lekara po stanovniku odgovarajućeg uzrasta), kao i o nejednakoj dostupnosti zdravstvene zaštite."U zdravstvenom sistemu se sredstva rasipaju, a mogli bi da se postižu mnogo bolji rezultati kad bi ono bilo bolje organizovano. Za to je pre svega potrebna objektivna informacija, ali i da se delovi sistema uspostavljeni u prošlosti stave u funkciju", zaključak je CEVES-a.\nProblem srpskog zdravstva je nepotizam, korupcija i malverzacije sa javnim nabavkama. Ima dovoljno novca i za plate zaposlenih i za pacijente, ali se mnogo krade u nabavkama. Nema kvaliteta jer nema kontrole. Hijerarhija je politička i rodbinska, pa se ne može popraviti već samo urusiti kvalitet usluge. Narod umire pre vremena zbog sve losije organizacije i kvaliteta usluge, pa nema ko ni da se pobuni.\nУместо 307 лекара логичније би било да је 30,7 мада је и то велики број.\nImam primedba na tačnost podatka,pa vas molim za proveru : U štampanom izdanju vašeg časopisa , čitam u textu ZAŠTO PACIJENTI SEDE NA STEPENIŠTU , piše da Srbija ima 307,8 lekara na 1.000 stanovnika, što mi zvuči neverovatno .Ako uzmemo da Srbija ima 7 miliona stanovnika onda lekara ima preko 2 miliona :) Pozdrav,


'Ovo je istorijski korak za region - započeli smo sami, sami ćemo ga i završiti'\nIzvor: B92, 01.Avg.2021, 08:37\n"Ovo je istorijski korak za region - započeli smo sami, sami ćemo ga i završiti"\nAleksandar Vučić rekao je da moramo da budemo otvoreni, i da prigrlimo svaku šansu za ekonomski rast, infrastrukturno povezivanje i razmenu ideja.\nOn je rekao da je upravo zato projekat "Otvoreni Balkan" predstavlja veliku priliku, ali i nadu, odgovornost i obavezu da sami kreiramo bolju i drugačiju budućnost, poručio je predsednik Srbije Aleksandar Vučić.\nVučić je, u autorskom tekstu za današnju "Politiku" istakao da na Balkanu predugo nije bilo tog važnog >> Pročitaj celu vest na sajtu B92 << iskoraka, koji bi povukao region napred, te da je ovo prvi put da neko na Balkanu pokrene nešto što je dobro za ceo region, zbog čega su sporazumi u Skoplju istorijski, a istorijski će, navodi, biti i njihovi rezultati.\nNavodeći da je 30 godina prošlo od kada su počeli sukobi na prostoru nekadašnje Jugoslavije, Vučić je ukazao da je tri decenije Srbija tražila sebe, branila se od svega što nije razumela, borila protiv onoga što je razumela, a nije mogla da spreči, slušala i provodila naloge onih koji su samo hteli da i region i Srbiju zamrznu u žabokrečini lažne nade, dodvoravala se svima koji bi pokazali bilo kakvu želju da na Balkanu prave lične karijere, iživljavajući se na balkanskim narodima, posebno Srbima, i sve to bez plana i ideje kako da stvari menjamo i kako da počnemo o sebi da odlučujemo, i, posebno, kako da od gubitnika postanemo pobednici.\n"Nismo razumeli, tamo devedesetih godina, šta se zbivalo u svetu, šta je značio pad Berlinskog zida, nismo shvatali koliko smo mali i slabi i u vojnom i u ekonomskom smislu u odnosu na najmoćnije zapadne sile, verovali smo u mitove o sopstvenoj snazi i izgubili smo sve. Pre svega, budućnost", konstatuje Vučić.\nA, onda, primećuje, dvehiljaditih, kada smo, kaže, očekivali uz početno otvaranje prema svetu, da će neko da nam pokloni sve i da ćemo bez velikog rada da živimo kao najbogatiji evropski narodi, pristajavši na svekolika nacionalna poniženja, izvinjavajući se za sve što jesmo, ali i nismo počinili, dobijamo još teže udarce.\n"Od proglašenja nezavisnosti Kosova, koju zapad zdušno podržava, do zatvaranja i katančenja svih naših fabrika i nestanka ekonomske perspektive Srbije", naveo je Vučić.\nPoručio je da je danas, kada smo zemlju ekonomski oporavili, nacionalno uspravili, vreme da racionalno i pragmatično pogledamo oko sebe, da razumemo ono što se zbiva u svetu, Evropi, ali i u regionu u kojem živimo.\nVučić je istakao da je Srbija na evropskom putu napredovala u svim sferama društvenog života, posebno u ekonomiji, ali da Srbija mora da razume i potrebe i namere EU, kako ne bi gubila vreme sanjajući snove čije ostvarenje ne zavisi samo od nas.\n"Evropa nas želi, onoliko koliko je potrebno da ne pravimo probleme, neretko rastrzana unutrašnjim razlikama, borbom protiv onih koji ne žele da prihvate sve moderne uzuse tzv. zelene agende koje male zemlje ostavljaju bez električne energije, gasa, ili, džihadističkog pristupa vladavini prava, često i licemernog (možete zamisliti kako bi se cela Evropa digla da je ugledni novinar ubijen u Poljskoj, a ne u Holandiji), ali i nepostajanjem potpuno jasne strategije prema Zapadnom Balkanu, ali i drugim evropskim teritorijama koje ne pripadaju Uniji", predočio je predsednik Srbije.\nIstovremeno, Vučić je naveo i da u Srbiji i dalje ne razumemo da se stvari menjaju, da je politika živa stvar, odnosi u regionu takođe, te da mržnja , najčešće prema Albancima, nama ne donosi ništa, već naprotiv.\n"Mi moramo da budemo otvoreni, spremni za saradnju, da prigrlimo svaku šansu za ekonomski rast, infrastrukturno povezivanje i razmenu ideja. Upravo zato, projekat ''Otvoreni Balkan'' predstavlja veliku priliku, ali i nadu, odgovornost i obavezu da sami kreiramo bolju i drugačiju budućnost ne čekajući da nam bilo šta padne s neba, da nam bilo ko donese poklone koje ćemo platiti više od njihove vrednosti", poručio je Vučić.\nOn je ukazao i da u svetu o Balkanu obično misle kao o mestu stalnih ratova i krvoprolića, a čak i da je takva, dodaje, istorija Balkana nije ni prići istoriji današnje EU, između čijih nacija su "tekle reke krvi", kako je govorio Vinston Čerčil.\nPrema njegovim rečima, tako zavađen region, sa milionima žrtava u međusobnim sukobima, našao je način da iskorači napred i da za sebe i za druge napravi bolju budućnost, a to je današnja EU, zajednica u kojoj nema granica i koja je jedna od najvećih ekonomskih sila sveta, doduše u ozbiljnom padu.\n"I na Balkanu su tekle reke krvi, baš kao i nekada među današnjim zemljama EU. Ali, na Balkanu predugo nije bilo tog važnog iskoraka, koji bi povukao region napred i izvukao ga iz svoje teške prošlosti koja opterećuje i njegovu sadašnjost i njegovu budućnost", poručio je predsednik Srbije.\nPodseća da je pre nešto manje od dve godine, zajedno sa Zoranom Zaevom, premijerom Severne Makedonije i Edijem Ramom, premijerom Albanije, pokrenuo u Novom Sadu inicijativu da se između naših država uklone barijere koje ometaju tzv. četiri slobode, na kojima se zasniva zajedničko tržište EU - slobodno kretanje roba, usluga, ljudi i kapitala.\nPre nekoliko dana, u Skoplju su, navodi Vučić, on, Zaev i Rama i potpisali tri dokumenta, kojima su se obavezali da će raditi na olakšanju uvoza, izvoza i kretanju robe između naših država, da će omogućiti našim radnicima slobodan pristup tržištu rada u svakoj od tri zemlje i da će udružiti snage da se zaštitimo od prirodnih katastrofa, gde god se one desile.\n"Zašto ovo radimo? Zato što ne možemo, a nema nikakvog razloga ni da čekamo da neko to uradi umesto nas", poručio je predsednik Srbije.\nDodao je i da sve tri države žele da postanu članice EU i da učestvuju kao ravnopravni igrači na ogromnom zajedničkom evropskom tržištu, na prostoru bez granica za ljude, robu, kapital i usluge.\n"Ali dok se to ne desi, a već je prošlo mnogo vremena, ko nam brani da dobra pravila presadimo na Balkan? Ako svaka od naših ekonomija gubi milione zbog čekanja robe na granici, ako hiljade naših radnika može da zaradi više kod komšije, ali ga sprečavaju barijere na granici, zašto bi to rešavao neko drugi umesto nas?", upitao je Vučić.\nOn je ponovio i da želi da se inicijativi priključe i ostali na Balkanu, poručujući da nemaju čega da se plaše, osim svakodnevnih gubitaka zbog "tvrdih" granica.\nPredsednik Srbije je naveo i da se naslušao "svega i svačega" protiv "Otvorenog Balkana".\n"Da je ovo politika, a ne ekonomija, da se ovim obnavlja Jugoslavija, pri čemu se ne sećam da je Albanija bila deo Jugoslavije, da sve ovo već imamo kroz CEFTA, a kad već imamo zašto nam kamioni stoje danima na granicama, a roba u njima propada?", pita predsednik Srbije.\nIma, konstatuje, i onih, u Evropi, ali i kod nas, koji ne mogu da se pomire s tim da je "Otvoreni Balkan" naša ideja, naš odgovor na naše probleme, da nam niko to nije doneo sa strane.\nAli i te primedbe su, primećuje Vučić, tipično balkanske, pa su mu zbog toga, dodaje, čak i simpatične, jer kažu - ko zna zašto oni to rade, nisu mogli oni to sami da smisle, neko im je to doneo iz Berlina ili iz Amerike, ima mnogo važnijih problema, zašto njih prvo ne rešavaju...\n"''Otvoreni Balkan'' će uspeti, baš zato što ga nije smislio niko osim nas i zato što niko osim Srbije, Severne Makedonije i Albanije neće imati toliko volje da ga sprovede. Sve što je na Balkan stiglo odnekud, nije se primilo", ukazao je Vučić.\nOn je istakao da je ovo prvi put da neko na Balkanu pokrene nešto što je dobro za ceo region.\n"I zato su dogovori u Novom Sadu i sporazumi u Skoplju istorijski, a istorijski će biti i njihovi rezultati. Moramo do njih da dođemo zajedno, velikim radom i uz veliku podršku naših ljudi. Samo zato što se ovo ne tiče nikog sa strane, već nas koji u tome učestvujemo", poručio je predsednik Srbije.\nI osnivači EU su, kaže, znali da mogu da prevaziđu tešku istoriju samo ako počnu da se povezuju preko ekonomije, i oni su doživljavali otpore na sve strane, ali uspeli su.\n"Mi ne moramo toliko daleko, biće dovoljno da od našeg regiona napravimo prostor bez barijera u trgovini i slobodnom kretanju ljudi. Nismo ni manje kreativni, ni uporni od Evropljana koji odavno imaju svoje zajedničko tržiste", naveo je predsednik Srbije.\nNa tom tržištu nas, dodaje, često poznaju po ajvaru, bilo da je iz Srbije, Makedonije ili Albanije, jer su sva tri odlična, a sad će nas upoznati i po znanju i volji da izvedemo najteže i najkomplikovanije integracione procese, one ekonomske i to neuporedivo brže i efikasnije nego bilo gde unutar sadašnje EU.\n"Ne zato da bismo se dokazali pred Evropom u koju želimo da uđemo, nego zato što je Balkan bez ekonomskih barijera naša nasušna potreba. I ako za to ne bude podrške i ako nas i dalje budu potcenjivali i osporavali, neće biti nikakav problem", naveo je Vučić.\nOvaj posao, poručuje, započeli smo sami, sami ćemo ga i završiti, i u tome ne zavisimo ni od koga, osim od naših ljudi koji će od njega imati najveću korist.\n"Verujem u Srbiju, verujem u Balkan", zaključio je predsednik Srbije u autorskom tekstu za današnju Politiku.\nRadio Televizija Vojvodine: Vučić: "Otvoreni Balkan" istorijski korak za region\nSrbijaDanas.com: PREDUGO NA BALKANU NIJE BILO TOG VAŽNOG ISKORAKA - SADA JE VREME! Vučić najavio istorijske rezultate regiona\nBlic: "OTVORENI BALKAN" ISTORIJSKI KORAK ZA REGION Vučić: Srbija je tri decenije tražila sebe, našli smo način da iskoračimo NAPRED\nDanas: Vučić: Otvoreni Balkan je istorijski korak za region


Naslovna » Izlasci » Sport » Ušće: Kružna trka Nagrada Beograda 2015\nAh Neša 24. juni 2015. Sport Postavite komentar\nNa stazi dugačkoj 2.310 metara, na ušću Save i Dunava, nastupiće oko 100 vozača koji će u subotu od 11.00, posle verifikacije i tehničkog prijema, održati dva treninga po 15 minuta, što će svakako biti prava atrakcija za zaljubljenike ovog sporta.\nU nedelju, od 12.00, počeće kružna trka, koja će se bodovati za plasman Centralno-evropske zone, kao i za nacionalne šampionate Srbije, BiH i Hrvatske.\nTrka Nagrada Beograda održana je prošle godine posle šest godina pauze.\n– Zadovoljstvo mi je da vas sve pozovem na trku na Ušću, koja će se ove godine održati na naš veliki praznik – Vidovdan, a koja je od velikog značaja kako za Beograd, tako i za celu Srbiju. Očekuje se izuzetno veliki broj takmičara, a imaćemo i goste iz zemalja u okruženju. Auto moto savez Srbije još jednom je pokazao odrgovornost prema automobilizmu, dajući punu podršku njegovoj afirmaciji u zemlji i međunarodnim okvirima, vraćajući ga tako, posle dužeg niza godina, pod svoje okrilje – rekao je predsednik AMSS Mirko Butulija.\nKlubovi i AMSS uložili su veliki trud i napor u rekonstrukciju staze, koja je bila oštećena. Posebno se vodilo računa o bezbednosti i učesnika i publike. Ove godine biće otvorene sve klase i discipline, pa će se trka voziti u četiri divizije, dok će peta divizija biti nešto što dugo nije viđeno – a to je klasa „fiće“.\nKarte za ovo tradicionalno evropsko takmičenje mogu da se kupe na licu mesta, u biletarnicama na četiri pozicije prilazima stazi, po ceni od 300, odnosno 500 RSD za oba dana.\nTokom održavanja kružne auto trke Nagrada Beograda 2015, na prostoru kod Poslovnog centra „Ušće“ od 27. juna u 6.00 do 28. juna u 18.00 biće izmenjene trase pojedinih linija gradskog prevoza.\nVozila javnog prevoza sa linija 15, 84, 704, 706 i 707 umesto Bulevarom Nikole Tesle, na delu trase od Brankovog mosta do Ulice trešnjin cvet, u oba smera, kretaće se Bulevarom Mihaila Pupina i Ulicom Trešnjin cvet i dalje redovnom trasom.\nLinija javnog prevoza 60 u vreme održavanja manifestacije saobraćaće drugačije. U smeru ka okretnici „Novi Beograd – Toplana“ vozila će se kretati trasom: Brankov most – Milentija Popovića – interna saobraćajnica – Vladimira Popovića – Zemunski put – Brodarska i dalje redovnom trasom, a u povratku vozila sa ove linije koristiće redovnu trasu.\nU istom periodu, na stazi Gajić, u Kruševcu, u Globarima, održaće se Evropski i Istočno-evropski šampionat u disciplini Moto Kross, koji organizuje Moto savez Srbije (MSS) i Moto klub Kruševac (MKK Gajić) uz podršku Auto moto saveza Srbije (AMSS), AMS Osiguranja (AMSO), Sportskog saveza Srbije (SSS), Ministarstva omladine i sporta i grada Kurševca.\nKružnu trku na Ušću „Nagrada Beograda 2015“ organizuje Sportski auto i karting savez Srbije (SAKSS), uz podršku Auto moto saveza Srbije (AMSS), AMS Osiguranja (AMSO), Sportskog saveza Srbije (SSS), Ministarstva omladine i sporta i Skupštine grada Beograda. (danubeogradu.rs)\nTagoviautomobili automobilizam fića nagrada beograda trka ušće\nPrethodni Terminator iz 1984. godine u bioskopima Cineplexx\nSledeći Kamerni orkestar Balkana i Akiko Suvanai u Kolarcu


Prema zvaničnim podacima iz 2016. najviše su bile diskriminisane žene i osobe sa ivaliditetom, slede stariji sugrađani na polju ostvarivanja zdravstvene zaštite i mlađi na polju obrazovanja. I ove godine nema većih promena, rekla je gostujući u Dnevniku RTS-a Brankica Janković. Iako se čini da se o rodnoj ravnopravnosti i pravima žena nikada više nije govorilo i dalje najviše pritužbi stiže na račun diskriminacije žena.\n"Pre svega reč je o slučajevima na polju tržišta rada i u vezi sa materinstvom. Žena se po povratku sa porodiljskog bolovanja neretko degradira profesionalno i često dobija i nižu poziciju i platu. Tu su i tekstovi u medijima, koji takođe podstiču diskriminaciju žena", objašnjava poverenica za zaštitu ravnopravnosti.\nDISKRIMINACIJA ŽENA U SRBIJI Poslodovci lakše otpuštaju zaposlene, dame kraće spavaju, i primaju 10.000 manje od muškaraca\n"Mi ćemo te podatke pratiti redovno na lokalu jer se tamo odvija život, bez obzira na značajne pomake kada je reč o nacionalnom i republičkom nivou. Imamo dobar zakonski okvir, ali u praksi mora još da se radi", rekla je za Jankovićeva.\n''Nova generacija je potpuno oslobođena predrasuda. Ove godine sam razgovarala sa hiljadu dečaka i devojčica i oni uopšte nemaju problem sa tolerancijom'', rekla je Jankovićeva.\n''Treba to istaći da se ne stvara nerazumevanje i da ne stvaramo novi jaz među polovima'', naglasila je za RTS poverenica za zaštitu ravnopravnosti.


Nastavak učešća crnogorske delegacije na zasijedanju Svjetske banke i MMF-a – Bankar.me\nOctober 13, 2018 BANKE, CRNA GORA, CRNA GORA, SVE VIJESTI Leave a comment\nDelegacija Crne Gore koju predvode ministar finansija Darko Radunović i guverner Centralne banke Crne Gore Radoje Žugić nastavila je učešće na godišnjem zasjedanju MMF-a i Svjetske banke.\nDelegacija je učestvovala na konferenciji povodom predstavljanja “Regional Economic Outlook” izvještaja. Tokom konferencije, kojom je presjedavao predsjednik Evropskog odsjeka Međunarodnog monetarnog fonda, Poul Thomsen, konstatovano je da se očekuje nastavak ekonomske ekspanzije, ali nešto sporijim tempom zbog porasta rizika. Kao ključni izvori rizika navedeni su: slabljenje eksterne tražnje, više cijene goriva i usporavanje poslovnog ciklusa u Evropi. Zaključeno je da se može očekivati usporavanje rasta, ali i dalje relativno visok rast. Preporuka za vođenje ekonomskih politika je da se postepeno “gradi” prostor za manevar monetarne i fiskalne politike.\nPotpredsjednik Svjetske banke Cyril Muller je istakao da se Crna Gora danas suočava sa manje izazova u odnosu na prethodni period, te da su neophodne strukturne reforme kao puna podrška fiskalnoj konsolidaciji. Posebno je naglasio povjerenje koje je izgrađeno između Svjetske banke i crnogorskih institucija i istakao da su gotovo svi uslovi za odobravanje drugog dijela garancija za razvojnu politiku zadovoljeni, sa aspekta fiskalnih mjera i finansijske stabilnosti. Muller je saopštio i da je prethodni projekat odobravanja garancija za razvojnu politiku bio jedan od najuspješnijih i da će nastojati da pozitivna iskustva iz Crne Gore prenesu na druge zemlje. Na sastanku je razgovarano i o aktuelnim projektima iz oblasti upravljanja otpadom, reforme poreske administracije i podrške procesu optimizacije javnog sektora. Ministar Radunović je istakao da Vlada Crne Gore radi na implementaciji strukturnih reformi u cilju dobijanja drugog dijela garancije za razvojnu politiku, kao i u cilju jačanja ekonomskog rasta. Guverner Žugić je istakao da je bankarski sistem stabilan, likvidan i profitabilan i da je nivo aktive, po prvi put, premašio nivo BDP-a.\nNa sastanku sa Frankom Hemskerkom, izvršnim direktorom Holandske konstituence u Svjetskoj banci, diskutovano je o daljim procesima evropskih integracija. Data je puna podrška Vladi Crne Gore oko davanja aerodroma pod koncesiju, uz vođenje računa o izboru reputabilnog koncesionara zbog svih potencijalnih rizika.\nU nastavku dana, održan je i bilateralni sastanak sa Poulom Thomsenom, direktorom Evropskog odsjeka MMF-a. Na ovom sastanku, ministar Radunović je istakao da je makroekonomska stabilnost Crne Gore ojačana i predstavio visoke stope ekonomskog rasta u 2017. i u prvoj polovini 2018. godine, kao i pokazatelje povećanja budžetskih prihoda. Guverner Žugić je informisao g. Thomsena o značajnom unaprijeđenju finansijskog sistema. Razgovarano je i o mogućoj tehničkoj pomoći MMF-a za dalje unaprijeđenje bankarskog sistema.\nNaša delegacija sastala se i sa direktorom Trezora Ministarstva finansija Holandije, Christianom Rebergenom. Na sastanku je diskutovano o procesu pristupanja Crne Gore EU.\nPOJMOVICBCG - Centralna Banka Crne Gore CBCG Centralna banka Crne Gore cbcg mmf\nPrevious Delegacija CB na zasijedanju Svjetske banke i MMF-a: Ubrzani ekonomski rast treba iskoristiti za sprovođenje strukturnih reformi\nSljedeći Saudijska berza pala poslije prijetnji SAD


Volja žreba da Srbiji još jednom ukrsti puteve sa Portugalijom nije obećavala, ali su šanse “orlova” za plasman na svetsku smotru u Kataru znatno porasle nakon što su u grupu A, potom svrstane Republika Irska, Azerbejdžan i Luksemburg.\nNakon žreba u Cirihu održanog putem video-konferencije utiske je sumirao Marko Pantelić, zamenik predsednika FSS, koji je izrazio optimizam pred kvalifikacije za Svetsko prvenstvo.\n- Zadovoljni smo žrebom, želimo direktan plasman na Svetsko prvenstvo. Portugal nam je stari poznanik, već smo imali prilike da se sastajemo u kvalifikacijama. Sigurno da nas očekuju ponovo dve jake i veoma neizvesne, interesantne utakmice. Irce takođe dobro poznajemo, imaju svoj prepoznatljiv stil koji forsiraju decenijama - kazao je Pantelić, a prenosi MOzzarsport.\nAzerbejdžan i Luksemburg su rivali protiv kojih “orlovi” moraju da osvoje maksimalnih 12 bodova ukoliko žele da ispune cilj. Zanimljivo, Pantelić je kao igrač bio akter poslednja dva zvanična susreta sa Azerima, a oba su pripala Srbiji (1:0 i 6:1).\n- Luksemburg nam je bio rival u kvalifikacijama za Prvenstvo Evrope, selekcija koju dobro poznajemo. Sa Azerbejdžanom dugo nismo igrali, ali to je svakako jedan od rivala sa kojim želimo da ostvarimo maksimalan rezultat. Objektivno za prvo mesto vodiće se borba između selekcije Portugala i Srbije - rekao zamenik predsednika FSS.


Sveobuhvatni sporazum sa Srbijom očekujem pre kraja mog mandata - Radio Šabac\nSveobuhvatni sporazum sa Srbijom očekujem pre kraja mog mandata\nPremijer Kosova Aljbin Kurti izjavio je da očekuje da će Priština zaključiti sveobuhvatni sporazum sa Beogradom u vreme njegovog mandata.\n„Nedostaje napredak (u dijalogu) i to nije počelo sa nama, mnogo ranije je nedostajalo napretka, ali smo ukazali da veliki deo njegovog izostanka dolazi zbog pogrešnih pristupa. Potpisani su štetni sporazumi za Kosovo koje ni Ustavni sud, kakav je bio, nije mogao da proguta. Potreban nam je novi pristup, u kojem su građani dobitnici, sa recipročnim priznanjem u centru“, kazao je Kurti.\nPovodom jučerašnje izjave šefa evropske diplomatije Žozepa Borela da očekuje sastanak Kurtija i predsednika Srbije Aleksandra Vučića u Briselu pre kraja godine, kosovski premijer kaže da prvo treba videti kako će proći razgovori glavnih pregovarača Srbije i Kosova, Petra Petkovića i Besnika Bisljimija, koji se u međuvremenu u Briselu završio bez uspeha.\nImamo mnogo problema, a Srbija je možda i glavni\nKurti je ponovio da Srbija trenutno troši na vojsku više nego ostalih pet ekonomija Zapadnog Balkana zajedno i da ona to ne radi zbog Mađarske i Rumunije.


Haradinaj: Kurti nema plan ekonomskog oporavka, kao što nije imao ni plan za borbu protiv pandemije - Kosovo Online\nHaradinaj: Kurti nema plan ekonomskog oporavka, kao što nije imao ni plan za borbu protiv pandemije\n15. Septembar 2021. • 18:34\nPredsednik Alijanse za budućnost Kosova Ramuš Haradinaj poručio je danas da kosovska vlada nema plan za oporavak ekonomije, kao što nije imala plan ni za borbu protiv pandemije koronavirusa.\nHaradinaj je na Fejsbuku napisao da ekonomski paket oporavka koji kosovska vlada na čelu sa Kurtijem planira sa sprovede ima za cilj da “oživi birače” koji su, kako kaže, posle par meseci shvatili da su prevareni.\n“Privreda Kosova, posebno privatni sektor, nalazi se u teškoj situaciji i zahteva direktnu intervenciju države za oporavak. Uprkos lokalnim izborima koji su pred nama, postoji hitna potreba da se pozabavimo ekonomijom. U suprotnom će država, opštine i građani snositi posledice još mnogo godina! U nedostatku razmišljanja Vlade, pozivam političke stranke da se obavežu zajedno”, napisao je Haradinaj.\nRamuš Haradinaj ABK ekonomija Kosovska vlada glasači\nHaradinaj: Bisljimijeva izjava nije slučajnost, nastavak Kurtijeve retorike koja odgovara Srbiji\nPredsednik Alijanse za budućnost Kosova Ramuš Haradinaj rekao je da je izjava Besnika Bisljimija, koji se saglasio sa specijalnim predstavnikom Evropske unije za dijalog Miroslavom Lajčakom da bi Kosovo trebalo da otvori arhive OVK, samo nastavak onoga što premijer Aljbin Kurti izjavljuje u Briselu, prenosi Ljajmi.\nKurti povodom šest meseci od izbora: Povećana ekonomska aktivnost, veći prihodi od poreza\nKurti: Prioriteti Vlade upravljanje pandemijom i ekonomski oporavak


Priče iz zatvora: Tijana Ajfon sama u ćeliji, ima pristup telefonu – Tračara\nPriče iz zatvora: Tijana Ajfon sama u ćeliji, ima pristup telefonu\npiše Tracara.com 16. 06. 2020., 13:00\nMiloš Stevanović je advokat koji zastupa starletu Tijanu Ajfon, osumnjičenu za podvođenje i organizovanu prostituciju.\nOn je sada otkrio kada bi starleta eventualno mogla da se nađe na slobodi.\n“Tijana je pre nekih četiri, pet dana prebačena prebačena iz zatvora u Doboju u pritvorsku jedinicu Kazneno-popravnog zavoda u Bijeljinu. Ona se oseća dobro, smeštaj je dobar. Mi očekujemo da bi ona uskoro mogla da se nađe na slobodi, ne znamo tačno još koji datum je u pitanju, ali to ćemo znati vrlo brzo.“\n„Svakodnevno idem kod nje u posetu, čujemo se dnevno najmanje jednom. Tijana je u kontaktu sa svojom porodicom koja vodi računa o njoj, javlja joj se dosta prijatelja. Mi se nadamo da će vrlo brzo ona biti u prilici da sama daje izjave”, istakao je Stevanović.\n“Svi ostali su pušteni, s obzirom na to da su državljani Bosne i Hercegovine, Tijana je jedina koja je iz Srbije. Podsećam vas da Tijana ništa nije priznala ni potpisivala bilo kakve sporazume, tek će uslediti eventualno suđenje ako dođe do podizanja optužnice”, rekao je advokat,\nOn je dodao da je u ćeliji straleta sama, ali da ima korektnu saradnju sa policijom i da će se po izlasku iz pritvora vratiti svom biznisu.\n“Kad bude izašla iz pritvora nastaviće da se bavi svojim biznisom koji je radila i pre, a to je taj salon koji je nedavno otvorila. Sama se nalazi u pritvorskoj ćeliji i ima korektnu saradnju sa policijom. I hrana je dobra i može da koristi i telefon da priča sa mnom.”\nPrethodna vest Neprepoznatljiv: Ovo je dijeta Darka Lazića kojom stalno mršavi\nNaredna vest Sestra Cecine snajke se preselila kod sina Goce Božinovske